Νέα Σελήνη Απριλίου 2015 στον Κριό - Πώς θα επηρεάσει τα 12 ζώδια - Astrology.gr\nΗΛΙΟΣ - 06° 14' 05" ΤΟΞΟΤΗΣ\nΣΕΛΗΝΗ - 15° 16' 27" ΠΑΡΘΕΝΟΣ\nΕΡΜΗΣ - 05° 43' 03" ΤΟΞΟΤΗΣ\nΑΦΡΟΔΙΤΗ - 18° 47' 19" ΑΙΓΟΚΕΡΩΣ\nΑΡΗΣ - 19° 29' 41" ΣΚΟΡΠΙΟΣ\nΜΗΝΙΑΙΕΣ 16 Απρ 2015\nΝέα Σελήνη Απριλίου 2015 στον Κριό - Πώς θα επηρεάσει τα 12 ζώδια\nΑυτή η Νέα Σελήνη βάζει σε εφαρμογή το διδακτέο υλικό της έκλειψης, κάνοντας βήματα προς τα μπροστά και ξεκαθαρίζοντας καταστάσεις.\nΗ Νέα Σελήνη του Απριλίου πραγματοποιείται στις 18/4 στις 21.56 το βράδυ την 29η μοίρα του Κριού.\nΤο παιχνίδι διαιτητεύουν Αφροδίτη και Άρης, με την Αφροδίτη στους Διδύμους σε αντίθεση με τον Κρόνο και σε τετράγωνο με τον Ποσειδώνα και τον Άρη από τον Ταύρο σε τετράγωνο με τον Δία και σε τρίγωνο με τον Πλούτωνα.\nΒοηθάει στο να συνειδητοποιήσουμε ελλείψεις και να δράσουμε προς κάλυψη αυτών με αρκετή υπερβολή και πείσμα.\nΕπηρεάζονται και ενεργοποιούνται όλα τα ζώδια αλλά κινούνται αστραπιαία Κριοί, Ζυγοί, Αιγόκεροι και Καρκίνοι γεννημένοι στις τελευταίες μέρες των ζωδίων τους και Ταύροι, Σκορπιοί, Λέοντες και Υδροχόοι γεννημένοι στις πρώτες μέρες των ζωδίων τους.\nΞεκινάς θερμά και ασυγκράτητα να κάνεις όλα αυτά που έχεις στο μυαλό σου, είσαι γεμάτος ενέργεια και δράση, ειδικά σε ό, τι αφορά οικονομικά θέματα και διευθετήσεις.\nΧρειάζεσαι ανατροφοδότηση σε υλικά αγαθά από το πιο ασήμαντο ως το πιο σημαντικό, αλλά η επικοινωνία σου είναι δύσκολη, προκαλώντας εμπόδια. Αν δεν συνδιαλεχθείς με άλλους, παρά μόνο με τον εαυτό σου, τα πράγματα θα φτάσουν στο επιθυμητό αποτέλεσμα. Αν χρειαστεί η ανάμιξη τρίτων τα σχέδιά σου θα καθυστερήσουν και θα αποπροσανατολιστείς για λίγο από τον στόχο.\nΒιάζεσαι να βάλεις σε εφαρμογή τις επιδιώξεις σου, με τον Άρη στο ζώδιό σου να σε κρατάει στις επάλξεις και να σου υπενθυμίζει πως η ευκαιρία είναι τώρα εδώ και δεν έχεις περιθώρια για αναβολές. Όσο και αν υπερβάλλεις, κάνεις το σωστό, ακόμα και αν εκνευρίζεις και εσένα τον ίδιο με το πείσμα σου. Δώσε προσοχή σε οικονομικά, φορολογικά και κληρονομικά θέματα που τυχόν εκκρεμούν, ώστε να μη βρεθείς εκτεθειμένος/η ή να μην σε ρίξουν επιτήδεια χωρίς να το καταλάβεις. Η ορμητικότητά σου θα πρέπει να αποβεί δημιουργική και όχι να στραφεί προς επώδυνους τοίχους.\nΥπάρχει κάτι που σου διαφεύγει στη συντροφική σου ζωή που αφορά και στις συνεργασίες σου και σε αυτή τη Νέα Σελήνη τείνει να γίνει σαφές, όμως εσύ δεν εννοείς να το καταλάβεις. Αναζήτησε συμβουλές από το πολύ φιλικό σου περιβάλλον, συζήτησε, πάρε γνώμες και εμπιστέψου ανθρώπους που είναι δοκιμασμένοι στο χρόνο. Οι σχέσεις σου χρειάζονται άλλη αντιμετώπιση διότι με τη στάση που κρατάς θα οδηγηθείς σε διαπιστώσεις που θα σε απογοητεύσουν. Πάρε τα πράγματα στα χέρια σου και ξεκαθάρισε τα πάντα. Είναι σημαντικό να μην υπάρχουν πλέον ερωτηματικά.\nΑποφασίζεις επιτέλους να βάλεις τα πράγματα σε μια σειρά, ξεκινώντας από το επαγγελματικό σου περιβάλλον, έπειτα προχωράς στο κοινωνικό και διαχωρίζεις τους φίλους από τους γνωστούς, συνεχίζοντας με όσα παρέμεναν στοιβαγμένα μέσα σου από το άμεσο παρελθόν. Πολλά τα ξεκαθαρίσματα που κάνεις με έντονο τρόπο σκεφτόμενος/η σε όποιον αρέσεις για τους άλλους δεν θα μπορέσεις, αλλά το πρόβλημα είναι πως περιμένεις να αντιδράσουν και αν αυτό δεν γίνει θα εκνευριστείς πάρα πολύ. Μην περιμένεις ανταπόκριση. Πέτα τη βόμβα και μην κοιτάς πίσω σου αν θέλεις να προχωρήσεις μπροστά.\nΕίναι καιρός τώρα, που αισθάνεσαι πως μπορείς να αντεπεξέλθεις σε όλα ακόμα και σε δύσκολες καταστάσεις, αλλά αυτή η Νέα Σελήνη θα σε κάνει να το συνειδητοποιήσεις οριστικά. Χαράζεις νέους πνευματικούς ορίζοντες, στρέφεσαι σε συγκεκριμένες επιλογές, αναλαμβάνεις πρωτοβουλίες στα επαγγελματικά σου απομακρύνεσαι από ανούσιες κοινωνικές συναναστροφές. Θέλεις να ψυχαγωγείσαι και όχι να διασκεδάζεις, γίνεσαι εξαιρετικά επιλεκτικός/η και βάζεις μέτρο και φρένο, φτάνοντας στα όρια του ακατάδεκτου. Στην ουσία σταματάς να ξοδεύεσαι και εκφράζεσαι αυστηρά και χωρίς περιστροφές.\nΑυτή η Νέα Σελήνη σε κάνει να αισθάνεσαι ανεπαρκής στον επαγγελματικό και οικογενειακό τομέα, έχοντας θέματα που δεν μπορείς να διαχειριστείς με σωστό τρόπο.\nΠολλά είναι τα ερωτήματα που θέτεις στον εαυτό σου και προβληματίζεσαι με τη στάση που πρέπει να κρατήσεις. Απογοητεύεσαι από μέλη της οικογένειας ή από εργοδότες εκεί που νόμιζες πως έχεις καταφέρει να κρατήσεις ισορροπίες. Αυτό που σε παρακινεί να βρεις λύση είναι να κάνεις κάτι για τον εαυτό σου και να αποδράσεις στα δικά σου ενδιαφέροντα, αντλώντας από εκεί δύναμη, μέσω ικανοποίησης που θα αισθανθείς.\nΒιάζεσαι να κάνεις πολλά πράγματα μαζί, έχοντας την αίσθηση πως τα περιθώριά σου τελειώνουν, σαν να σου έχουν βάλει μια κλεψύδρα να τρέχει και πρέπει να ολοκληρώσεις μέσα σε συγκεκριμένο χρόνο. Στη βιασύνη σου αυτή χρειάζεται να τρέξεις για φορολογικές και κληρονομικές εκκρεμότητες, να δώσεις στους συνεργάτες σου να καταλάβουν πως χρειάζεται να γίνουν κάποιες αλλαγές στα υπάρχοντα δεδομένα και να καταστήσεις σαφές στους συντρόφους σου πως δεν είσαι διατεθειμένος να μοιράζεσαι τα προβλήματά τους γιατί έχεις πολλά δικά σου. Με λίγα λόγια ο σώζον εαυτό σωθείτο.\nΑισθάνεσαι κουρασμένος/η και υποτονικός/η και δυσκολεύεσαι να βγάλεις πέρα τις υποχρεώσεις σου στη δουλειά και στην καθημερινότητά σου. Αυτό όμως δεν σε εμποδίζει να ξοδέψεις και τα τελευταία αποθέματα ενέργειας σε ό, τι αφορά στην προσωπική σου ζωή, δείχνοντας τη δυσαρέσκειά σου σε συντρόφους και συνεργάτες σου. Γίνεσαι απαιτητικός/η και δίνεις εντολές για να νιώσεις καλύτερα, αλλά το θέμα σου είναι πιο βαθύ και είναι ο εγκλωβισμένος εαυτός σου μέσα στη ρουτίνα, από την οποία θέλεις να ξεφύγεις. Η πίεση και το άγχος που νιώθεις δεν σε βοηθάνε να ξεκινήσεις σωστά.\nΕίσαι ανικανοποίητος/η, δικαίως ή αδίκως δεν έχει σημασία. Αυτό που έχει σημασία είναι να διεκδικήσεις τον έρωτα όπως θέλεις, να αντλήσεις χαρά εκεί που θέλεις και να κινητοποιηθείς σε εργασιακά θέματα που σε απασχολούν. Χρειάζεται να δείξεις συνέπεια και σοβαρότητα, να κάνεις εξηγήσεις, να λάβεις και να δώσεις διαβεβαιώσεις, αλλά χωρίς το πέπλο της εξιδανίκευσης και της ωραιοποίησης. Αυτή η Νέα Σελήνη σου λέει πως πρέπει να θυσιάσεις κάτι, για να λάβεις κάτι σπουδαιότερο από αυτό που νομίζεις πως θυσίασες. Απώλειες θα υπάρχουν, αλλά μην τις υπερκοστολογίσεις γιατί δεν αξίζει τον κόπο.\nΤα λόγια είναι πλέον περιττά, περνώντας αποφασιστικά σε πράξεις χωρίς να υπολογίζεις την έκπληξη και τα παράπονα των άλλων, εφόσον έχεις προειδοποιήσει πολλές φορές με τον τρόπο σου. Ασχολείσαι με τις ανάγκες του σπιτιού και του οικογενειακού σου περιβάλλοντος, γίνεσαι ερωτεύσιμος/η και διεκδικείς έντονες ερωτικές στιγμές, είσαι δημιουργικός/η και φευγάτος/η και πάνω από όλα ξεκαθαρίζεις στους συναδέλφους και στο εργασιακό σου περιβάλλον πως η δουλειά και η προσφορά σου έχουν όρια και τα έχεις ξεπεράσει. Κρατάς τυπική στάση εκεί που πρέπει και ουσιαστική εκεί που θέλεις εσύ.\nΗ επικοινωνία είναι το ατού σου σε αυτή τη Νέα Σελήνη, καταφέρνοντας να είσαι ξεκάθαρος/η τονίζοντας τα θέλω σου και προωθώντας και τις απόψεις και τα σχέδιά σου.\nΣκοπεύεις παράλληλα να ασχοληθείς με το σπίτι σου και την οικογένειά σου, διαμορφώνοντας το χώρο σου και κάνοντας προσθήκες και αλλαγές. Σε αυτό που θα πρέπει να δώσεις ιδιαίτερη έμφαση είναι η ερωτική σου ζωή και η χαρά που αντλείς ή δεν αντλείς μέσα από αυτήν. Αξιολόγησε τι είναι αυτό που σε γεμίζει και μην επαναπαύεσαι σε αλλοτινές στιγμές που ανήκουν στο παρελθόν. Επανάφερέ τις στο παρόν και τσέκαρε το μέλλον.\nΈχεις άλλη μια ευκαιρία να ασχοληθείς με τα οικονομικά σου και να βρεις τρόπους να τα διαχειρίζεσαι σωστά. Είναι σημαντικό να αυξήσεις τα έσοδά σου με στρατηγική και σύνεση, ενώ επικοινωνιακά είσαι στην καλύτερη φάση. Συζήτησε, κλείσε ραντεβού, πλησίασε ανθρώπους και πρότεινε ιδέες, προώθησε ένα σχέδιο, σύναψε μια συμφωνία. Το μόνο που πρέπει να αποφύγεις είναι να μην ξεκινήσεις χωρίς δεύτερο πλάνο και χωρίς να έχεις προτάσεις που θα πείσουν για να στηρίξουν την πρότασή σου σε οποιονδήποτε τομέα, ειδικά στον επαγγελματικό. Η ελπίδα στήριξης από την οικογένεια μπορεί να απογοητεύσει τα αποκυήματα της φαντασίας σου.\nΝέα Σελήνη Απριλίου 2015


Land Of Ciné: Δεκεμβρίου 2010\n>> Παρασκευή, 24 Δεκεμβρίου 2010\nΕλληνικός τίτλος: Στην καρδιά του χειμώνα\nΣκηνοθεσία: Debra Granik\nΣενάριο: Debra Granik, Anne Rosellini (βασισμένο στο βιβλίο του Daniel Woodrell)\nΠαίζουν: Jennifer Lawrence, John Hawkes, Garret Dillahunt\nΔεκαεπτάχρονη στην Αμερικάνικη επαρχία (προς Βορρά μεριά απ' ό,τι κατάλαβα απ' τα συμφραζόμενα), συντηρεί μόνη της μια ανήμπορη μάνα και δύο ακόμα πιο ανήλικα αδέρφια. Μια ωραία πρωία, η αστυνομία την πληροφορεί ότι η ζωή της έγινε χειρότερη κατά έναν ακόμη τρόπο: ο πατέρας της έχει συλληφθεί, αλλά είναι ελεύθερος με εγγύηση, την οποία και πλήρωσε βάζοντας υποθήκη το σπίτι της οικογένειας και μια δασική έκταση γύρω απ' αυτό. Αν δεν εμφανιστεί στη δίκη του, αυτά προφανώς χάνονται. Είναι στο χέρι της νεαρής Ree να βρει τον πατέρα της πριν αναγκαστεί να χάσει κάθε ελπίδα για ένα καλύτερο μέλλον, αλλά οι συμπολίτες της δεν είναι ακριβώς εξυπηρετικοί...\nΛόγω θέματος, αργεί λιγάκι να τραβήξει το θεατή που δεν έχει μεγάλη σχέση με την εν λόγω περιοχή της Αμερικής (υπάρχουν πολλοί τέτοιοι άραγε;). Αν το αφήσεις όμως να εξελιχθεί, καταλαβαίνεις ότι δεν είναι απλά μια ταινία για ένα κορίτσι που ψάχνει τον πατέρα της. Όσο η Ree εξερευνά την περιοχή, εμφανίζονται μυστήρια γεγονότα και σχέσεις που εμπλέκουν όλο και περισσότερους κατοίκους. Καταφέρνει από κει και πέρα το Winter's Bone να φτιάξει αρκετό σασπένς για να σου κρατήσει αμείωτο -αν όχι αυξανόμενο όσο περνά η ώρα- το ενδιαφέρον. Τεράστιο ατού, το άψογο τεχνικό μέρος: φανταστική σκηνοθεσία, έξοχες ερμηνείες -ειδικά απ' τη μικρή Jennifer Lawrence- και η απαλή χρήση της country μουσικής δένει μια εξαιρετική ατμόσφαιρα που σε κάνει να νιώθεις πως βρίσκεσαι κι εσύ στα δάση του Βορρά της Αμερικής. Δικαίως, ίσως ξενίσει πολλούς η απουσία μια επαρκούς κλιμάκωσης (τουλάχιστον με την κλασική έννοια), αλλά mood piece είναι η ταινία, και ως τέτοια παίρνει άριστα. Δεν είναι Fargo, και παραείναι ιδιαίτερο για να απευθύνεται σε mainstream κοινό, αλλά αν καταφέρεις να μπεις στο πνεύμα, θα το ευχαριστηθείς αρκετά.\n(*) Αρχικά ενοχλήθηκα λίγο απ' την παρουσίαση των περισσότερων αρσενικών χαρακτήρων ως μέθυσους, πρεζάκηδες που αδιαφορούν για την οικογένειά τους ή απλά εκδικητικούς και “κακούς”, σε σύγκριση με τις δυνατές γυναίκες, που σηκώνουν όλα τα βάρη που πέφτουν στα πόδια τους, χωρίς τον παραμικρό δισταγμό. Γυναίκα σκηνοθέτης βέβαια, οπότε είναι κατανοητό να θέλει να αντιταχθεί στο στερεότυπο της αδύναμης γυναίκας που προσπαθεί να περάσει ο αμερικάνικος κινηματογράφος, και ευτυχώς αργότερα στην ταινία σταματάει να ρίχνει τόσο αρνητικό φως σε κάθε τι αρσενικό. Τελικά δεν το θεωρώ σημαντικό στοιχείο της ταινίας, απλά σκέψεις γράφω και αυτή ήταν μια σκέψη που προέκυψε στην πορεία. :P\nΑναρτήθηκε από Alien_Dwarf στις 14:16 0 σχόλια\nTags: 2010, Debra Granik, drama, indie, Sundance\nTron: Legacy (2010) (περιέχει spoilers) [3D]\nΟ Kevin Flynn, πρόεδρος πια της Encom, αγαπημένος game-designer και εκατομμυριούχος, εξαφανίζεται εν μια νυκτί, αφού πρώτα έχει πωρώσει τον 7χρονο γιο του με ιστορίες απ' τον ψηφιακό κόσμο που γνώρισε μερικά φεγγάρια νωρίτερα, μαχόμενος με τον Tron εναντίον του διαβολικού Master Control Program. 20 χρόνια μετά, ο Sam Flynn θα ακολουθήσει τα χνάρια του μπαμπά, και θα βρεθεί να παλεύει προγράμματα στο εσωτερικό ενός υπολογιστή με δικτατορικό καθεστώς.\nΝα το ξεκαθαρίσω απ' την αρχή. Το Tron: Legacy δεν είναι για τους σνομπ. Δεν πρόκειται να δεις σενάριο με βάθος, ούτε καν προσπάθεια για originality. Αλλά είναι ρε φίλε εμπειρία. Έχοντας δει το original Tron του 1982 και λατρεύοντάς το, πώς γίνεται να μην σου σηκωθεί η τρίχα κάγκελο όταν ακούς στην εισαγωγή της ταινίας τη γεμάτη φωνή του Jeff Bridges να περιγράφει το “πλέγμα” με υπόκρουση την απίστευτη μουσικάρα που έγραψαν οι Daft Punk; Γιατί δεν προσπαθεί να είναι κάτι άλλο το Tron: Legacy, παρά ένα tribute στο διαμαντάκι του 1982. Ο γιος του Ed Dillinger στο ΔΣ της Encom. Το “now that's a big door” του νεαρού Flynn, όταν μπουκάρει απ' την πίσω πόρτα όπως κι ο πατέρας του πριν πολλά χρόνια, για να χαλάσει τη δουλειά στα “κουστούμια”. Το Arcade, τα light-cyles, το παιχνίδι με τους δίσκους, εκείνο το ρημάδι το “νήμα” που μεταφέρει το σκάφος των καλών στο στόχο τους. Ο CGI-Flynn/Clu. Ο Tron goddamnit. Όλα όσα αγάπησες στην πρώτη ταινία, μεταφρασμένα σε απίστευτα ειδικά εφέ του 2010. Και είπα ήδη για το επικό soundtrack των Daft Punk ε;\nΝαι, κάπου στη μέση νιώθεις ότι χάνει λίγο το μπούσουλα. Καλός και άγιος ο Michael Sheen, φοβερά αστείος ο χαρακτήρας του, αλλά πιο-κλισέ-πεθαίνεις ρε παιδιά η προδοσία. Επίσης, γιατί όπου “cyberpunk” εσείς διαβάζατε “post-apocalyptic” και κάνατε το τοπίο μαύρο και άραχνο; Και γενικά για σενάριο που υποτίθεται ότι είχαν ρετουσάρει-εγκρίνει Pixar και David Fincher, θα περίμενες να μην υπάρχουν ούτε τα παραμικρά “χωλά” σημεία. Όσα τέτοια κι αν έχει όμως, καταφέρνει να φτάσει σε συναισθηματικά φορτισμένη κλιμάκωση, και να παραδώσει ένα χορταστικό φινάλε. Και για να φτάσεις εκεί, έχεις περάσει ένα ταξίδι-πανδαισία, με απίστευτα οπτικά και ηχητικά εφέ, και πάμπολες jaw-dropping σκηνές δράσης. Μόνα τους αυτά σε αποζημιώνουν για το παχυλό εισιτήριο που πλήρωσες στην είσοδο του σινεμά.\nΕν τέλει, αν έχεις δει το Tron του '82, θα λατρέψεις αυτά που έχει κάνει ο Kosinski με τον κόσμο του και ο παράγοντας “νοσταλγία” θα χτυπήσει κόκκινο (ακόμα κι αν το έχεις δει 2 μέρες πριν το original!). Αν δεν το έχεις δει: Α) ντροπή σου, Β) δες το, Γ) πήγαινε να δεις το Legacy ακόμα κι αν δεν σου έχει πει τίποτα το πρώτο. Αν μη τι άλλο, θα ζήσεις ένα οπτικοακουστικό θαύμα, εμποτισμένο με μηνύματα υπέρ του Open Source και της ελευθερίας του λόγου. Αξίζει.\nΤο 3D: Κατ' αρχάς δεν είναι ολόκληρη η ταινία γυρισμένη σε 3D, παρά μόνο όσες σκηνές διαδραματίζονται στον ψηφιακό κόσμο. Λογικότατο. Και εκεί πάλι, το επίπεδο του 3D διαφέρει ανάμεσα σε σκηνές. Σε γενικές γραμμές όμως, προσδίδει βάθος και κάνει ακόμα πιο εντυπωσιακές μερικές ήδη καταπληκτικές σκηνές δράσης. Λίγο λοιπόν, αλλά εξαιρετικό.\nΑναρτήθηκε από Alien_Dwarf στις 00:14 0 σχόλια\nTags: 2010, 3D, Jeff Bridges, Joseph Kosinski


Οι 27 λέξεις του Κρίστιανσεν στους ποδοσφαιριστές | Goal News Cy\nΑ' ΚΑΤΗΓΟΡΙΑΑΠΟΕΛΟι 27 λέξεις του Κρίστιανσεν στους ποδοσφαιριστές\nΟι 27 λέξεις του Κρίστιανσεν στους ποδοσφαιριστές\nΔεν μπορούσε να κρύψει τη χαρά και την ικανοποίησή του ο Τόμας Κρίστιανσεν μετά τον αγώνα με την Αθλέτικ Μπιμλπάο και πολύ περισσότερο στην προπόνηση. Πριν από την έναρξη ουσιαστικά της προετοιμασίας ενόψει του Απόλλωνα, ο Δανός προπονητής τα είπε για λίγο με τους ποδοσφαιριστές, καθώς αισθάνθηκε την ανάγκη να εξωτερικεύσει τα συναισθήματά του.\nΔεν είπε πολλά. Τα συγκέντρωσε όλα σε 27 λέξεις, λέγοντας χαρακτηριστικά: «Είμαι πολύ περήφανος που είμαι προπονητής σε αυτήν την ομάδα. Περάσαμε στην επόμενη φάση του Γιουρόπα Λιγκ και βλέπουμε πλέον το παιχνίδι της Δευτέρας με τον Απόλλωνα».\nΟ Κρίστιανσεν δικαιολογημένα παίρνει από πολλούς μεγάλο μερίδιο της επιτυχίας, διότι πολύ απλά με τη δουλειά του άλλαξε την ευρωπαϊκή ιστορία του ΑΠΟΕΛ στην εν λόγω διοργάνωση και κατ΄ επέκταση του κυπριακού ποδοσφαίρου.\nΟ Δανός τεχνικός είναι από αυτούς που δίνουν το «παραπάνω» στον ΑΠΟΕΛ. Μια ομάδα που μετά την τεράστια επιτυχία του 2011 είχε βγάλει πρόβλημα στη νοοτροπία, ο Κρίστιανσεν κατάφερε να γυρίσει τον διακόπτη, βλέποντας παραλλήλως τις μετοχές του να εκτοξεύονται.\n«Πρέπει να προσηλωθούμε στον Απόλλωνα. Ενδεχόμενη νίκη θα αποτελέσει ένα μεγάλο βήμα για το πρωτάθλημα», είχε πει ο Τόμας Κρίστιανσεν μετά το τέλος του αγώνα με την Μπιλμπάο. Τοποθέτηση που αντανακλά στη σημασία του μεθαυριανού εκτός έδρας αγώνα με τους κυανόλευκους της Λεμεσού (Primetel, 19:00) και παραλλήλως στρέφει την προσοχή αποκλειστικά στο εν λόγω βαρυσήμαντο 90λεπτο, δύο στροφές πριν από το φινάλε της πρώτης φάσης του πρωταθλήματος.\nΗ απόσταση που χωρίζει τους γαλαζοκίτρινους από τον επικείμενο αντίπαλο είναι έξι βαθμοί, οπότε σε περίπτωση μιας νέας επιτυχίας, όχι μόνο θα κλειδώσουν την πρωτιά, αλλά με μεγαλύτερη ώθηση θα μπουν στον «καυτό» κύκλο αγώνων στη δεύτερη φάση του μαραθωνίου.


ΕΚΛΟΓΕΣ 2015: Το ΚΚΕ το κόμμα που έδωσε τη μεγαλύτερη σημασία στους στρατιωτικούς; | OnAlert\nΕΚΛΟΓΕΣ 2015: Το ΚΚΕ το κόμμα που έδωσε τη μεγαλύτερη σημασία στους στρατιωτικούς;\nΤελικά το κόμμα που έδωσε τη μεγαλύτερη σημασία στους στρατιωτικούς είναι το ΚΚΕ. Η απόφασή του να τοποθετήσει τον υποναύαρχο ε.α Γιάννη Ντουνιαδάκη ,επικεφαλής στο ψηφοδέλτιό του στη A΄Πειραιά.\nΟ Γιάννης Ντουνιαδάκης μαζί με τον Αντώνη Κακαρά,απόστρατος του ΠΝ και συγγραφέας πια δεν “φοβήθηκαν” ποτέ να κρύψουν τα πολιτικά τους πιστεύω.\nΟ Αντώνης Κακακάρας έχοντας το χάρισμα της γραφής εξηγεί τους λόγους που ο ίδιος αλλά και ο συνάδελφός και σύντροφός του Γιάννης Ντουνιαδάκης, στηρίζουν το ΚΚΕ.\nΚατ’ αρχήν κάτι για τους συναδέλφους στρατιωτικούς. Υποστηρίζω το ΚΚΕ (επιπλέον των ακολούθων) γιατί με την επιλογή του Υποναυάρχου Ι. Ντουνιαδάκη ως επικεφαλής του ψηφοδελτίου στην Α΄ Πειραιώς, τιμά και τα Μόνιμα Στελέχη των Ενόπλων Δυνάμεων.\n•\tΤο πολεμάνε οι λίγοι με τα τεράστια συμφέροντα και όσοι τους εκπροσωπούν, φανερά, κρυφά, πλάγια, υπόγεια, ύπουλα.\n•\tΔεν νόθευσε την ιστορία του, ιστορία προσφορών και αγώνα, δεν υπέστειλε τους στόχους του, δεν μεταλλάχτηκε υπηρετώντας άλλα συμφέροντα εκτός των εργαζομένων, των αδικούμενων, των κατατρεγμένων, δεν πρόδωσε την εμπιστοσύνη των μελών, των οπαδών και των υποστηρικτών του.\n•\tΤα μέλη και τα στελέχη του αγωνίζονται με ανιδιοτέλεια, αταλάντευτοι, ασυμπίεστοι, χωρίς τυμπανοκρουσίες και αυτοπροβολές. Για το συμφέρον του τόπου και του λαού (που είναι το ίδιο). Άρα μιλάμε για πατριώτες και το ΚΚΕ είναι Πατριωτικό Κόμμα.\n•\tΓιατί όταν διακηρύσσει πως παλεύει για αλλαγή, την εννοεί ουσιαστική, εκ βάθρων, άρα επαναστατική αλλαγή στη διαχείριση του πλούτου της χώρας, των μέσων παραγωγής, της δύναμης των εργαζομένων. Και δεν παίζει με τις λέξεις και τις έννοιές τους. Δεν σκαμπανεβάζει συνθήματα κοροϊδεύοντας τον κόσμο. Δεν αλλάζει «ρούχα» επιδιώκοντας να σαγηνέψει και εγκλωβίσει τον απελπισμένο.\n•\tΒλέπω τις οργανώσεις του να συμπαρίστανται και να βοηθάνε ουσιαστικά στην ανάγκη του άνεργου, του ανήμπορου, του θύματος των πολέμων, του πρόσφυγα. Τις βλέπω να παλεύουν για την ειρήνη, κατά των ιμπεριαλιστών και των φονιάδων των λαών.\n•\tΥποστηρίζω το Κομμουνιστικό Κόμμα Ελλάδας, γιατί ποτέ μέχρι σήμερα δεν πρόδωσε, ούτε εξαπάτησε. Γιατί είναι το αρχαιότερο Κόμμα, που ούτε για μια στιγμή δεν έλειψε από τους αγώνες για ελευθερία, για δικαιοσύνη, για προκοπή του τόπου. Ενώ κανένα άλλο Κόμμα δεν μπόρεσε να σταθεί περισσότερο από μια γενιά, κανένα άλλο Κόμμα δεν υπηρέτησε ουσιαστικά, πιστά και με αυτοθυσίες, τα συμφέροντα των φτωχών, των αδυνάτων, των εργαζομένων, της Πατρίδας… Κανένα, εκτός του ΚΚΕ.”\nTags: ΕΚΛΟΓΕΣ 2015ΚΑΚΑΡΑΣΚΚΕΝΤΟΥΝΙΑΔΑΚΗΣ


Αφγανιστάν: Ο Μπάιντεν στέλνει 18 εμπορικά αεροσκάφη - Hellenic Voice\nΑρχική Κόσμος Αφγανιστάν: Ο Μπάιντεν στέλνει 18 εμπορικά αεροσκάφη\nΑφγανιστάν: Ο Μπάιντεν στέλνει 18 εμπορικά αεροσκάφη\nΑφγανιστάν: Η εκκένωση του αεροδρομίου της Καμπούλ έχει αναδειχθεί σε μείζον ζήτημα τα τελευταία 24ωρα καθώς χιλιάδες Αφγανοί, αλλά και Αμερικανοί είναι πιθανό να μείνουν στην πρωτεύουσα του Αφγανιστάν. Οι τελευταίες πτήσεις την Τρίτη.\nΜάλιστα έμπειρος παρατηρητής τόνισε ότι εάν σταματήσουν οι πτήσεις την Τρίτη τότε δεν αποκλείεται τουλάχιστον 2.000 Αφγανοί να πέσουν στα χέρια των Ταλιμπάν. «Υπάρχει κίνδυνος να μείνουν χιλιάδες πίσω, αλλά είναι απίθανο να πρόκειται για Βρετανούς πολίτες», τόνισε η ίδια πηγή.\nΜέχρι και σήμερα έχουν απομακρυνθεί από την Καμπούλ 12.000 ξένοι υπήκοοι και Αφγανοί οι οποίοι εργάζονται για πρεσβείες και διεθνείς ομάδες βοήθειας, ενώ δώδεκα πολίτες έχουν χάσει τη ζωή τους στο αεροδρόμιο της αφγανικής πρωτεύουσας.\nΠάντως οι ΗΠΑ συνέστησαν στους Αμερικανούς στο Αφγανιστάν να μην πηγαίνουν στο αεροδρόμιο της Καμπούλ, σε μια ταξιδιωτική οδηγία που εξέδωσε η πρεσβεία σήμερα, την ώρα που χιλιάδες άνθρωποι προσπαθούν να φύγουν από τη χώρα.\nΠροηγούμενο άρθροΘάνος Μαρτίνος: Πέθανε ο γνωστός ηθοποιός\nΕπόμενο άρθροΠαναθηναϊκός: Έκλεισε Λούντκβιστ


ΣΥΝΤΟΝΙΣΤΙΚΟ ΣΥΜΒΟΥΛΙΟ ΓΕΩΤΕΕ\nΣτις 22 και 23 τρεχ., στο Επιμελητήριο Λέσβου\n-Το Συντονιστικό Συμβούλιο του Γεωτεχνικού Επιμελητηρίου Ελλάδας (ΓΕΩΤ.Ε.Ε.), θα πραγματοποιηθεί στη Λέσβο, στις 22 και 23 τρεχ., στο Επιμελητήριο Λέσβου για την πρώτη ημέρα και στις εγκαταστάσεις του Μουσείου Απολιθωμένου Δάσους στο Σίγρι για τη δεύτερη ημέρα.\n-Την πρώτη ημέρα του Συμβουλίου, ο Πρόεδρος της Δ.Ε. του Παραρτήματος Αιγαίου Ν. Ταταράκης, θ' αναφερθεί στο θέμα: «Ελαιοκομία στα νησιά του Αιγαίου - Προβλήματα στην ποιότητα και στην προώθηση του ελαιολάδου».\n-Ο Καθηγητής του Τμήματος Γεωγραφίας του Πανεπιστημίου Αιγαίου, Ν. Ζούρος θ' αναπτύξει το θέμα: «Γεωπάρκα και Τοπική Ανάπτυξη: Αξιοποίηση της φυσικής και πολιτιστικής κληρονομιάς και ο ρόλος των γεωτεχνικών».\n-Θα συζητηθούν θέματα που απασχολούν το Επιμελητήριο και τα παραρτήματα και τον συντονισμό των δράσεών τους.\n-Το Σάββατο, ο Πρόεδρος του Δ.Σ. του ΓΕΩΤ.Ε.Ε. Σ. Μάμαλης θ' αναφερθεί στην «Αλλαγή θεσμικού πλαισίου του Επιμελητηρίου».\n-Ο Πρόεδρος της Δ.Ε. του Παραρτήματος Ανατολικής Μακεδονίας του ΓΕΩΤ.Ε.Ε. Ζ. Μυστακίδης, θ' αναπτύξει το θέμα: «Συνταγογράφηση φυτοπροστατευτικών προϊόντων».\n-Το Συμβούλιο θα ολοκληρωθεί με την ενημέρωση από τον Πρόεδρο του ΔΣ του ΓΕΩΤΕΕ για το θέμα των βοσκοτόπων και με την εισήγηση του Ε. Σπυρίδη για την οικονομική βιωσιμότητα του Επιμελητηρίου.


Το Αφηρημένο Blog: Τα πιο πολυδιαβασμένα βιβλία του κόσμου\nΤο "Βίβλος" το περίμενα, είναι σε όλους γνωστό ως το πλέον πολυδιαβασμένο βιβλίο και μάλιστα με μεγάλη διαφορά από τα υπόλοιπα. Τα άλλα όμως, με μια-δυο ίσως εξαιρέσεις, ήταν έκπληξη για μένα τουλάχιστον. Όχι πως δεν αξίζει να πολυδιαβαστούν (τα δεκάδες εκατομμύρια αντίτυπα που πούλησαν δεν μπορείς εύκολα να τα αμφισβητήσεις), αλλά να, υπάρχουν και κάποια άλλα πολύ πιο αξιόλογα που δεν τα είδα στα πρώτα.\nΔεν μπορώ να δεχθώ εύκολα ότι τιμά το ανθρώπινο γένος το γεγονός ότι μέσα σε λίγα χρόνια διάβασε περισσότερο το "Χάρι Πότερ" ή το "Ο Άρχοντας των Δαχτυλιδιών" ή το "Twilight", από ότι διάβασε σε τρεις περίπου χιλιετίες την Ιλιάδα ή την Οδύσσεια του Ομήρου.\nΑς είναι. Καμιά φορά μας διαφεύγει το γεγονός ότι και το βιβλίο μπορεί δυστυχώς να αποτελεί για τους πολλούς ένα κοινό "προϊόν". Με το κατάλληλο marketing πουλάει, άσχετα αν το θέμα του περιστρέφεται γύρω από μάγους, βαμπίρ, ξωτικά και άλλα παρόμοια. Επίσης τεράστια είναι η συμβολή του κινηματογράφου στην προβολή και προώθηση του βιβλίου. Τα περισσότερα από το πολυδιαβασμένα βιβλία έχουν γυριστεί σε ταινία.\nΌμως ας δούμε όμως τα 9 πρώτα βιβλία, που "συγκίνησαν" το αναγνωστικό κοινό και πούλησαν εκατομμύρια αντίτυπα, με αντίστροφη σειρά:\n9. Το «Ημερολόγιο της Άννας Φρανκ». Το ημερολόγιο που κρατούσε η 14χρονη Γερμανοεβραία Άννα Φρανκ, στο Άμστερνταμ, για όσο καιρό κρυβόταν με την οικογένειά της από τους Γερμανούς, κατά τη διάρκεια του Β΄ Παγκοσμίου Πολέμου, στο καταφύγιο της οικογένειας στο Πρίσενγκρατς. Η Άννα Φρανκ και η οικογένειά της συνελήφθησαν από τη Γκεστάπο. Επέζησε μόνον ο πατέρας της, Όττο Φρανκ, χάρη στον οποίο εκδόθηκε το ημερολόγιό της. Το ημερολόγιο έχει μεταφραστεί σε 30 γλώσσες και ως σήμερα έχει πουλήσει 27 εκατομμύρια αντίτυπα σε όλο τον κόσμο.\n8. «Όσα παίρνει ο άνεμος» (τίτλος στα αγγλικά Gone with the Wind). Μυθιστόρημα της Μάργκαρετ Μίτσελ, που διηγείται την ιστορία του Αμερικανικού Εμφυλίου και τα επακόλουθά του, ιδωμένα από την πλευρά των λευκών Νοτίων. Μπορεί στους περισσότερους να είναι γνωστή η κινηματογραφική μεταφορά του έργου, μια επική ταινία του 1939 με 10 Όσκαρ, σκηνοθετημένη από τον Βίκτορ Φλέμινγκ και πρωταγωνιστές την Βίβιαν Λι, τον Κλαρκ Γκέιμπλ, τον Λέσλι Χάουαρντ και την Ολίβια Ντε Χάβιλαντ, ταινία που αποτελεί τη μεγαλύτερη εισπρακτική επιτυχία όλων των εποχών. Το μυθιστόρημα όμως της Μάργκαρετ Μίτσελ, από το 1936 μέχρι σήμερα, έχει πουλήσει 33 εκατομμύρια αντίτυπα.\n7. «Twilight - The Saga» (Λυκόφως). Βαμπίρ, λυκάνθρωποι και κοινοί θνητοί. Η ρομαντική πλευρά του έρωτα ενός βρικόλακα και μιας κοινής θνητής που έχει συγκινήσει μικρούς και μεγάλους. Έχει γυριστεί σε ταινία, σε 5 μέρη. Το μυθιστόρημα της Στέφαν Μέγιερ έχει πουλήσει 43 εκατομμύρια αντίτυπα.\n6. «Κώδικας Da Vinci». Ο Dan Brown συνθέτει αριστοτεχνικά ένα εκπληκτικό θρίλερ, όπου το μυστήριο για την αποκάλυψη της μεγαλύτερης συνωμοσίας των τελευταίων δύο χιλιάδων χρόνων μπλέκεται συναρπαστικά με την παρουσίαση της απόκρυφης ιστορίας του δυτικού κόσμου. Ένα ανελέητο κυνηγητό, μια αναζήτηση χαμένη σε μυστικούς κώδικες που μας οδηγούν στα άδυτα μιας ιστορίας ξεχασμένης στους αιώνες. Το δημοφιλές βιβλίο είδε τις πωλήσεις του να ανεβαίνουν κατακόρυφα μετά την ομώνυμη κινηματογραφική ταινία. Έχει πουλήσει 57 εκατομμύρια αντίτυπα.\n5. «Ο Αλχημιστής». Μυθιστόρημα γραμμένο από τον Πάουλο Κοέλιο (Paulo Coelho), που δημοσιεύτηκε για πρώτη φορά το 1988. Αρχικά γράφτηκε στα Πορτογαλικά, αλλά έχει μεταφραστεί σε 67 γλώσσες. Το αλληγορικό αυτό μυθιστόρημα, ακολουθεί έναν νεαρό βοσκό από την Ανδαλουσία, τον Σαντιάγκο, στο ταξίδι του στην Αίγυπτο μετά από επαναλαμβανόμενα όνειρά του για κάποιο θησαυρό. Το κεντρικό θέμα του βιβλίου είναι το να βρει κάποιος το πεπρωμένο του, τον Προσωπικό του Μύθο. Έχει πουλήσει πάνω από 65 εκατομμύρια αντίτυπα, σε πάνω από 150 χώρες.\n4. «Ο Άρχοντας των Δαχτυλιδιών». Η δημοφιλής τριλογία του Άγγλου συγγραφέα Τζ. Ρ. Ρ. Τόλκιν, που γράφτηκε κατά διαστήματα ανάμεσα στο 1937 και το 1949. Η ιστορία διαδραματίζεται κατά την Τρίτη Εποχή της Μέσης Γης, ενός φανταστικού κόσμου που κατοικείται από διάφορες ανθρωποειδείς φυλές (Χόμπιτ, Ξωτικά, Ανθρώπους, Νάνους και Ορκ). Η ιστορία του επικεντρώνεται γύρω από το Ένα Δαχτυλίδι το οποίο κατασκεύασε ο Σκοτεινός Άρχοντας Σάουρον κατά τη Δεύτερη Εποχή. Η κινηματογραφική μεταφορά του (το 2001 - 2003) και η τεράστια επιτυχία της αναζωπύρωσε το ενδιαφέρον για το βιβλίο, (καθώς και τα άλλα έργα του Τόλκιν) που είδε τις πωλήσεις των βιβλίων του να εκτοξεύονται. Έχει πουλήσει 103 εκατομμύρια αντίτυπα παγκοσμίως.\n3. «Χάρι Πότερ». Είναι το όνομα μιας σειράς επτά μυθιστορημάτων φαντασίας από τη βρετανίδα συγγραφέα Τζ. Κ. Ρόουλινγκ (J. K. Rowling). Τα βιβλία περιγράφουν έναν κόσμο μάγων με βασικό χαρακτήρα ένα νεαρό αγόρι με το όνομα Χάρι Πότερ. Η κεντρική ιστορία των βιβλίων περιγράφει τον αγώνα του μικρού μάγου Χαρι Πότερ εναντίον του κακού μάγου Βόλντεμορτ ο οποίος θέλει να κατακτήσει τον κόσμο των μάγων. Το πρώτο μυθιστόρημα, "Ο Χάρι Πότερ και η Φιλοσοφική Λίθος", κυκλοφόρησε στα αγγλικά το 1997 και στα ελληνικά τον Νοέμβριο του 1998. Τα βιβλία έχουν μεταφερθεί στον κινηματογράφο και έχουν πουλήσει (και τα επτά βιβλία) περί τα 400 εκατομμύρια αντίτυπα.\n2.«Αποφθέγματα του Προέδρου Μάο» (γνωστό στο ευρύτερο κοινό ως Κόκκινο Βιβλιαράκι ή Κόκκινη Βίβλος). Το βιβλίο με τη δεύτερη μεγαλύτερη κυκλοφορία στον κόσμο. Πρόκειται για το πολιτικό μανιφέστο του ιστορικού ηγέτη της Κίνας, Μάο Τσε Τούνγκ. Έχει πουλήσει περισσότερα από 820 εκατομμύρια αντίτυπα. Εδώ βέβαια υπάρχει η εξήγηση, που οφείλεται στην υποχρεωτική ανάγνωση του συγκεκριμένου βιβλίου από το μεγάλο πληθυσμό της Κίνας.\n1. «Βίβλος» Μετρά πολλούς αιώνες ζωής. Παραμένει όμως - κυριολεκτικά και μεταφορικά - το ιερότερο ανάγνωσμα για δισεκατομμύρια πιστών Χριστιανών και όχι μόνον. Μόνο τους τελευταίους αιώνες, που υπάρχουν επίσημα στοιχεία από βιβλιοπωλεία, έχουν πωληθεί 3,9 δισεκατομμύρια αντίτυπα.\nΣε γενικές γραμμές μάλλον ...απογοητευτήκατε από τις πρωτιές. Δεν είστε οι μόνοι!\nΠηγές (για τα βιβλία): http://el.wikipedia.org/wiki, www.thestival.gr http://www.iefimerida.gr


Το είδαμε κι αυτό - aromalefkadas - Ενημερωτική ιστοσελίδα της Λευκάδας\nHome›ΕΠΙ ΠΑΝΤΟΣ ΕΠΙΣΤΗΤΟΥ›Το είδαμε κι αυτό\nΣοκαριστικές εικόνες παρουσίαζε χτες το πρωί η θάλασσα κατά μήκος της οδού Γολέμη. Συγκεκριμένα στο σημείο που βρίσκεται ο λιμενοβραχίονας απέναντι από το Burano, η θάλασσα ήταν γεμάτη ακαθαρσίες αποχέτευσης. Στην ατμόσφαιρα η μυρωδιά της βωθρίλας βασίλευε. Όταν φτάσαμε, τα στερεά λήμματα είχαν αρχίσει να διαλύονται. Λίγο νωρίτερα όμως η κατάσταση ήταν περισσότερο τραγική, όπως μας πληροφόρησε φίλος και αυτόπτης μάρτυρας.\nΌπως μάθαμε, λίγη ώρα πριν, το αποφρακτικό του Δήμου επιχείρησε στην περιοχή για κάποιο πρόβλημα. Στη συνέχεια από την μπούκα που υπάρχει για τα όμβρια ξεχύθηκε στη θάλασσα ο οχετός, μέρος του οποίου φωτογραφίσαμε.\nΕίναι γνωστό πως στην περιοχή παρουσιάζονται συχνά προβλήματα με την αποχέτευση. Οι λόγοι είναι επίσης γνωστοί. Τα λίπη που χρησιμοποιούν τα καταστήματα εστίασης της περιοχής, πετάγονται στο σύστημα αποχέτευσης, στερεοποιούνται και το φράζουν.\nΑυτό πιθανόν να ήταν και χτες το πρόβλημα, γι΄ αυτό επενέβη το αποφρακτικό του Δήμου. Η λύση όμως που δόθηκε ήταν η χειρότερη που μπορούσε να σκεφτεί κάποιος. Να παροχετευτούν δηλαδή τα λύματα της αποχέτευσης στους αγωγούς ομβρίων και να φτάσουν στη θάλασσα. Είναι εγκληματικό.\nΤι να πει κανείς… Είναι φορές που η πραγματικότητα ξεπερνά και η πιο τρελή φαντασία.\nΟι καταστηματάρχες από την μια, λειτουργούν ανεύθυνα λες και είναι προσωρινοί στο νησί. Και ο Δήμος από την άλλη, εκτός του ότι δεν ελέγχει τα καταστήματα αν τηρούν τις προδιαγραφές -όπως έχει υποχρέωση- για ευκολία; ρίχνει τα λύματα της αποχέτευσης στη θάλασσα.\nΜικρό νησί μου,«του πολιτισμού»(!) από που να προφυλαχτείς από την Σκύλα ή από την Χάρυβδη;\n26 Σεπτεμβρίου 2018 at 18:41 — Απάντηση\n«Η Λευκάδα παράγει πολιτισμό» φωνάζουμε όλοι άρχοντες και αρχόμενοι. Τι λέτε, δεν το ξανασκεφτόμαστε?\n26 Σεπτεμβρίου 2018 at 17:54 — Απάντηση\nΛοιον για να μη παραμυθιαζομαστε κιολας.\n1. Δεν λειτουργουν η δεν εχουν βαλει λιποσυλεκτες τα μαγαζια που πουλανε (και πολυ λιπος) στην περιοχη\n2.Εχουν γινει συνδεσεις αποχετευσης στον αγωγο ομβριων και βγαινουν ετσι…ατοφια στη θαλασσα\nΚαι τα 2 ο δημος ΜΠΟΡΕΙ να τα ελεγξει με χρωμα.\nΑμ δεν το κανει\nΕκει μενω κι εχω δει πολλα εργα!!\nΈκθεση φωτογραφίας παλαιών Καρσάνων στην Καρυά


«Είμαι πολύ χαρούμενος που βρίσκομαι πίσω στην Ελλάδα» - Ποδόσφαιρο - gavros.gr\nΔευτέρα, 17 Ιουνίου 2019 - 01:58\nΣτην Ελλάδα επέστρεψε ο Μπρούνο, αυτή τη φορά, όμως, για τον Ολυμπιακό. Ο Βραζιλιάνος μεσοεπιθετικός έφτασε στη χώρα μας λίγο πριν τη 01:00 και αφού ξεκουραστεί απόψε, αναμένεται να περάσει τη Δευτέρα (17/06) από τις απαραίτητες ιατρικές εξετάσεις και εν συνεχεία θα υπογράψει το νέο του συμβόλαιο στον Θρύλο.\nΟ Μπρούνο έκανε και τις πρώτες του δηλώσεις μετά την άφιξη του στη χώρα μας για τον Θρύλο, τονίζοντας ότι είναι πολύ χαρούμενος για το γεγονός ότι επέστρεψε στην Ελλάδα.\n«Είμαι πολύ χαρούμενος που βρίσκομαι πίσω στην Ελλάδα. Περισσότερα όμως θα πούμε από αύριο».


Ερωτήσεις για την Αστρολογία και τα Μέντιουμ | ΠΝΕΥΜΑΤΙΚΑ ΘΗΣΑΥΡΙΣΜΑΤΑ\n« Επίκαιροι λόγοι του 4ου μ.Χ. αιώνος.\nΤΑΠΕΙΝΩΣΗ: ΟΔΟΣ ΣΩΤΗΡΙΑΣ ΚΑΙ ΑΠΑΘΕΙΑΣ »\nPosted Φεβρουαρίου 3, 2009 by dosambr in Uncategorized.\tΣχολιάστε\nπ. Μαξίμου Ι. Μ. Παραμυθίας Ρόδου 1.\nΑστρολογία είναι η ενασχόληση με τα άστρα για την πρόγνωση του μέλλοντος. Αναπτύχθηκε στους αρχαίους λαούς, οι οποίοι λάτρευαν τον ήλιο, τη σελήνη και κάποια αστέρια ως θεούς. Υπήρχαν καλά και κακά αστέρια. Η σελήνη ήταν κακός θεός, γι’ αυτό, όταν κάποιος πάθαινε δαιμονοληψία, έλεγαν ότι έπαθε σεληνιασμό, ότι δηλαδή τον επηρέασε η κακή σελήνη. Οι αστρολόγοι έχουν ως κεντρική θέση της διδασκαλίας τους τα εξής: Οι συσχετισμοί και η θέση των άστρων κατά την ώρα της γέννησης επηρεάζουν το χαρακτήρα και όλη τη ζωή του κάθε ανθρώπου. Το ζώδιο, δηλαδή ο αστερισμός που προηγείται της ανατολής του ήλιου κατά τη μέρα της γέννησης, προσδιορίζει απόλυτα τον άνθρωπο. Στους δώδεκα μηνιαίους αστερισμούς οι αρχαίοι έδωσαν ονόματα ως επί το πλείστον ζώων (Κριός, Λέων, Ταύρος, Ιχθείς, Αιγόκερως, Καρκίνος, Σκορπιός), και γι’ αυτό λέγονται ζώδια. Σήμερα οι αστρονόμοι ισχυρίζονται πως υπάρχει και 13ος αστερισμός. Άρα καταρρίπτεται η θεωρία των ζωδίων, αφού δεν υπάρχει στο έτος 13ος μήνας. Ανάλογα με το ζώδιο του καθενός, τη θέση του ήλιου, της σελήνης και των πλανητών, σχηματίζουν το ωροσκόπιο της γέννησής του, δηλαδή τα αστρολογικά στοιχεία και μ’ αυτά «διαβάζουν» το μέλλον. Ωροσκόπιο σημαίνει βλέπω (σκοπώ) το χρόνο (την ώρα). Μόνο ο αστρολόγος μπορεί να «εξηγήσει» το ωροσκόπιο. Οι αρχαίοι Σπαρτιάτες καθυστέρησαν να ξεκινήσουν για τη μάχη του Μαραθώνα, επειδή δεν το επέτρεπαν τα αστρολογικά δεδομένα. Όταν έφθασαν, είχε ήδη τελειώσει η μάχη και το στεφάνι της νίκης το πήραν μόνον οι Αθηναίοι. Πολλοί άνθρωποι σήμερα στην εποχή της επιστήμης αγοράζουν εφημερίδες και περιοδικά και αναζητούν το ωροσκόπιό τους, για να καθορίσουν τη δράση της ημέρας ή της εβδομάδας. Κάποιοι πολιτικοί και επιχειρηματίες δεν παίρνουν καμία απόφαση, αν δε ρωτήσουν τον αστρολόγο τους. Στην ουσία γίνονται θύματα στα χέρια του σατανά. Ο πονηρός με μεθοδευμένο τρόπο τούς οδηγεί στην καταστροφή.\n2. Μήπως οι μελλοντολόγοι συγκροτούν κι αυτοί ένα επάγγελμα; Οι «μελλοντολόγοι» (αστρολόγοι, μάντεις, χειρομάντεις, καφεμάντεις, χαρτορίχτρες) προσπαθούν να βρουν το μέλλον μέσω της αποκάλυψής του από κάποια ανώτερη δύναμη ή της επικοινωνίας δήθεν με το Θεό. Όλοι αυτοί, θα λέγαμε, είναι διάφορες κατηγορίες μέντιουμ. Οι μάντεις των αρχαίων Ελλήνων στην έκσταση πίστευαν ότι είχαν επικοινωνία με κάποιο θεό, το Δία ή τον Απόλλωνα ή τον Διόνυσο. Εκτός από εκείνους που είναι τσαρλατάνοι, υπάρχουν και εκείνοι που είναι όργανα του σατανά. Αυτός γνωρίζει μόνο το παρελθόν. Αυτή τη γνώση του παρελθόντος τη χρησιμοποιούν οι «μελλοντολόγοι», για να εντυπωσιάσουν τα θύματά τους, να τα ελκύσουν κοντά τους και να τους πάρουν χρήματα. Το μέλλον ο σατανάς άλλοτε το υποθέτει από την πολυχιλιετή πείρα του και άλλοτε το προσχεδιάζει βάσει της κακίας του και προσπαθεί να το πραγματοποιήσει σύμφωνα με την πρόγνωση, που έδωσε στα όργανά του. Όλοι αυτοί βρίσκουν «δουλειά», γιατί οι άνθρωποι θέλουν να μάθουν το μέλλον τους και, αν είναι δυνατό, να το προσδιορίσουν. Αν το μέλλον το προγνωρίζεις, σημαίνει ότι είναι σίγουρο και επομένως δεν μπορείς να το αλλάξεις κατά τις επιθυμίες σου. Συνήθως οι «μελλοντολόγοι» πουλάνε ελπίδες και «προβλέπουν» γενικώς ευνοϊκές εξελίξεις. Αν γνωρίζουν και κανένα πρόβλημα, λένε ότι θα έρθει κάποια λύση του. Όλες οι «προφητείες» τους στη συντριπτική πλειοψηφία τους «βγαίνουν» απραγματοποίητες. Μόνον η είσπραξη εσόδων στο πορτοφόλι τους πραγματοποιείται! 3. Τι είναι ο πνευματισμός; Είναι η επικοινωνία μέσω ενδιάμεσων (μέντιουμ) με άγνωστα πνεύματα ή πνεύματα δήθεν νεκρών. Οι πνευματιστές στην Αγία Γραφή ονομάζονται νεκρομάντεις. Ο βασιλιάς Σαούλ, ενώ είχε διώξει κάθε μάντη και νεκρομάντη από τη χώρα του (Α΄ Βασιλ. 28,3), πήγε σε μια νεκρομάντισσα (Α΄ Βασιλ. 28,4-25). Ο Θεός επέτρεψε εδώ να έρθει η ψυχή του Σαμουήλ και να του πει ό,τι του έλεγε ως ζωντανός: ο Θεός τον καθαιρεί από τη βασιλεία, γιατί ήταν ανυπάκουος. Αν ήταν ο διάβολος, που συνήθως πηγαίνει στους νεκρομάντεις, θα του έλεγε «καλά έκανες και ανυπάκουσες στο Θεό, να συνεχίσεις». Ένα άλλο στοιχείο για την παρουσία του Σαμουήλ είναι ότι η προφητεία του, ότι ο Σαούλ την επόμενη μέρα θα σκοτωθεί, εκπληρώθηκε. Η αρχή και το τέλος της ζωής ανήκουν μόνο στο Θεό. Οι νεκρομάντεις καλούν πνεύματα νεκρών. Στην ουσία έρχεται ο σατανάς και με τέχνη παραπλανά τα θύματά του. Ο Θεός τις ψυχές των νεκρών τις μεταφέρει στον πνευματικό κόσμο, όπου αναμένουν την κοινή ανάσταση για την κρίση. Η παραδοχή φαντασμάτων είναι απομεινάρι της ειδωλολατρίας και εξυπηρετεί τα σχέδια του πονηρού για παραπλάνηση των ανθρώπων. Εκτός από τους νεκρομάντεις πνευματιστές, υπάρχουν κι αυτοί που επικαλούνται πνεύματα, δήθεν αγαθά. Η παρουσία των πνευμάτων γίνεται αισθητή με την κίνηση αντικειμένων. Στο εξωτερικό υπάρχει στα παιδικά καταστήματα το παιχνίδι της μάγισσας. Το παιχνίδι αυτό αποτελείται από ένα δίσκο στρογγυλό με γραμμένα γύρω-γύρω τα γράμματα του αλφαβήτου και από ένα βέλος στη μέση περιστρεφόμενο. Αφού συγκεντρωθούν τη νύχτα και σε κατάλληλη αστρολογική ημερομηνία, κάνουν όσοι βρίσκονται γύρω μία υβριστική «προσευχή» στο Θεό και διαπιστώνουν με την κίνηση του βέλους την παρουσία πνεύματος. Μετά θέτουν ερωτήσεις στο πνεύμα, κι αυτό δείχνει ένα-ένα τα γράμματα των λέξεων της απάντησης. Στη Ρόδο το τόλμησαν μερικοί μαθητές Γυμνασίου και τρομοκρατήθηκαν, γιατί με τις απαντήσεις του τους οδηγούσε στο μίσος προς άλλα άτομα, πράγμα αντίθετο προς το θέλημα του Θεού. Τρεις άλλοι μεσήλικες επειδή έκαναν στην εφηβεία τους επίκληση πνεύματος αποτύγχαναν επανειλημμένα για πολλά χρόνια να ανοίξουν κάποια επιχείρηση και να δημιουργήσουν οικογένεια. 4. Γιατί δεν πρέπει να καταφεύγουμε σε αστρολόγους, μέντιουμ, φλιτζανούδες και χαρτορίχτρες; Η καταφυγή μας σε «μελλοντολόγους» αποτελεί δείγμα απιστίας στο Θεό. Ο πιστός εμπιστεύεται όλη τη ζωή του στα χέρια του Θεού και καταφεύγει πάντοτε σ’Αυτόν ζητώντας τη θεία Πρόνοια. Αυτή η πίστη τού δίνει κουράγιο στις δυσκολίες και τις περισσότερες φορές ελκύει τη βοήθεια του Θεού. Σε πολλούς ανθρώπους η ενασχόληση με τα αστέρια λειτουργεί ως μετάθεση των λαθών της ζωής τους στα αστέρια. Λένε: «το ότι εγώ έχω νεύρα ή επικίνδυνο αυθορμητισμό ή οτιδήποτε άλλο αρνητικό, αυτό οφείλεται στο ζώδιό μου». Αντί να παλέψουν να διώξουν το πάθος από μέσα τους, το αποδέχονται ως δημιουργία συμπαντικής κοσμικής δύναμης. Αυτή η νοοτροπία οφείλεται στην ψυχολογική ανάγκη να μη ρίχνουμε την ευθύνη των λαθών πάνω μας, αλλά κάπου αλλού. Από δω δημιουργήθηκε το πασχαλιάτικο κάψιμο του Ιούδα, σαν να φταίνε μόνο οι Εβραίοι για το θάνατο του Χριστού, κι όχι και οι δικές μας αμαρτίες. Στο ίδιο πλαίσιο πολλοί ανώριμοι και άβουλοι αποφασίζουν για το μέλλον τους στηριζόμενοι όχι στη λογική, αλλά στα ζώδια. Αυτοί νομίζουν ότι ο αστρολόγος διαβάζει το μέλλον τους και τους κατευθύνει σωστά. Συνήθως παθαίνουν μεγάλες αποτυχίες. Κι αν δεν αποτύχουν, προσπαθούν (αυθυποβαλλόμενοι) με κάθε τρόπο να στηρίξουν τη λάθος συμβουλή. Αυτοί προσαρμόζουν το χαρακτήρα τους και τη ζωή τους στις αστρολογικές κατευθύνσεις. Ένας «λέων» π.χ., λένε οι αστρολόγοι, έχει επιθετική νοοτροπία. Απ’ αυτό το αυθαίρετο θέσφατο κάθε αφελής «λέων» εκφράζεται με επιθετικότητα. Πολλοί από τους γνήσιους αστρολόγους και τα γνήσια μέντιουμ ή βρίσκονται στην κατοχή κάποιου πονηρού πνεύματος ή καταφεύγουν σε μαγικά τεχνάσματα, για να προβλέψουν. Κανείς δεν πρέπει να δέχεται να του πουν άγνωστοι ή γνωστοί το μέλλον του με κανέναν τρόπο. Υπάρχει κίνδυνος να μπλέξει. Ειδικά δεν είναι σωστό να επικοινωνεί με γύφτισσες μάντισσες. Κατακλέβουν τους αφελείς και τους μπλέκουν στα πλοκάμια του σατανά με τις επικλήσεις τους. Κανείς να μη τους δίνει ρούχα ή άλλα προσωπικά είδη, γιατί κάνουν μαγεία σ’ αυτά. Οι περισσότεροι «μελλοντολόγοι» για να καλυφθούν, εσκεμμένα βάζουν στο χώρο «εργασίας» τους εικόνες. Είναι οι λύκοι, που ντύνονται με προβιά προβάτου, όπως είπε ο Χριστός (Ματθ. 7,15). Ο Θεός στην Παλαιά Διαθήκη απαγορεύει να υπάρχει ανάμεσα στο λαό του μάντης, οιωνοσκόπος, μάγος και νεκρομάντης (Δευτ. 18,10-13 και Λευϊτ. 19,26). Οι μάντεις πρέπει να θανατώνονται με λιθοβολισμό (Λευϊτ. 20,27). Ο Βασιλιάς Ιωσίας έδιωξε τους ιερείς των ειδώλων, γιατί πρόσφεραν θυσίες στον ήλιο, στη σελήνη, στα ζώδια και στ’ αστέρια (Βασιλ. Δ΄ 23,5). Οι προφήτες εξ ονόματος του Κυρίου απαγορεύουν τους ψευδοπροφήτες που είναι οι οιωνοσκόποι και οι αστρολόγοι. Ο απόστολος Παύλος (Γαλ. 5,20) απαγορεύει τη μαγεία, την οποία ονομάζει φαρμακεία. Μόνο άνθρωπος άγιος, φωτισμένος από το Θεό, μπορεί να φωτίζεται και να αποκαλύπτει το μέλλον. Οι άγιοι του Θεού δεν παίρνουν χρήματα, όταν προφητεύουν. Αυτοί με τις προοράσεις τους βοηθούν τους ανθρώπους να βρουν το δρόμο της σωτηρίας. Οι αστρολόγοι, τα μέντιουμ, οι καφεμάντεις, οι χαρτομάντεις και οι χρήστες ταρό, εργάζονται με την έμπνευση πονηρών πνευμάτων. Ο Θεός δεν είναι τόσο μικρός, που στον καφέ ή στα χαρτιά να φανερώνει το θέλημά Του. Ούτε εξαναγκάζεται να φανερώσει το θέλημά Του, όποτε το θέλει ο καθένας. Στο Δευτερονόμιο (13,2-6) χαρακτηριστικά ο Θεός απαγορεύει με τον ψευδοπροφήτη και τον ερμηνευτή ονείρων (ονειροκρίτη). Λέει εκεί: «μην τον ακούσετε εκείνον τον προφήτη ή τον ονειροκρίτη, γιατί ο Κύριος ο Θεός σας θέλει να σας δοκιμάσει για να δει αν τον αγαπάτε με όλη την καρδιά σας και μ’ όλη την ψυχή σας» (Δευτερ. 13,4). Μήπως και σήμερα ο Θεός ανέχεται τη δράση των σημερινών ψευδοπροφητών-μάντεων, για να δοκιμάσει την αγάπη μας σ’ Αυτόν; 5. Δε θα ήταν ωφέλιμο να γνωρίζαμε το μέλλον μας; Ο Θεός αποκρύπτει το μέλλον μας, γιατί η γνώση του θα μας έβλαπτε. Δε μας συμφέρει να γνωρίζουμε εκ των προτέρων το μέλλον μας. Αν δεν είχαμε καλό χαρακτήρα και γνωρίζαμε ότι το μέλλον μας θα είναι καλό, πιθανόν να γινόμασταν εγωιστές, να τεμπελιάζαμε στην εργασία και να ξεχνούσαμε το Θεό. Αν π.χ. κάποιος οκνηρός γνώριζε ότι θα πλούτιζε στο μέλλον, πιθανόν από τώρα να γινόταν τεμπέλης. Αντίθετα, αν γνώριζε ότι το μέλλον θα είναι κακό, θα υπήρχε ο πειρασμός να τον κυρίευε η απογοήτευση, η ολιγοψυχία και η μελαγχολία, πριν έρθουν οι δυσκολίες (αρρώστιες, αποτυχίες), και έτσι θα χαλούσε την ψυχή και τη ζωή του. Ίσως, όταν αργότερα έλθουν οι δυσκολίες, οι συνθήκες να είναι διαφορετικές και ο χαρακτήρας του πιο ώριμος και δυνατός, για να αντέξει σ’ αυτές και να μην καταβληθεί από την ταλαιπωρία. Οι επιτυχίες και οι αποτυχίες συνήθως στη ζωή εναλλάσσονται. Κανένας δεν έχει πάντοτε επιτυχίες, ούτε το αντίθετο. Και οι επιτυχίες και οι αποτυχίες παίζουν θετικό ή αρνητικό ρόλο στη ζωή μας ανάλογα με το χαρακτήρα μας: οι αποτυχίες τον καλό τον ταπεινώνουν, ενώ τον κακό τον αποθαρρύνουν από τη συνέχιση του κακού· οι επιτυχίες τον καλό τον ενθαρρύνουν στη δράση, ενώ τον κακό τον οδηγούν στον εγωισμό. Και στις δύο περιπτώσεις της πρόγνωσης του μέλλοντος πολλοί υβριστικά θα παραπονιούνταν, θα κρίναν και θα κατηγορούσαν τον Θεό για τις επιλογές Του. Κάτι δε θα τους άρεσε, κάτι θα τους ήταν ελλιπές. Θα ασεβούσαν λέγοντας στο Θεό: «εδώ με αδικείς, εκεί με υποτιμάς», «δε μου φτάνει αυτό το καλό, θέλω περισσότερα», «θέλω την άλλη ευνοϊκή λύση», «γιατί θα με ταλαιπωρήσεις εμένα τόσο πολύ και όχι τον άλλο;», «είσαι πολύ σκληρός, που θα επιτρέψεις να ταλαιπωρηθώ τόσο πολύ»…. Το μέλλον μας δεν εξαρτάται μόνον από το Θεό, αλλά και από τη δική μας ελευθερία. Η μελλοντική θέλησή μας είναι άγνωστη. Κάθε φορά αποφασίζουμε επηρεασμένοι από πολλούς αστάθμητους παράγοντες. Ο Θεός βοηθά, αφού εμείς αποφασίσουμε. Γνωρίζοντας εκ των προτέρων το μέλλον μας, θα περιοριζόταν η ελευθερία μας και η δυνατότητα πολλαπλών επιλογών και έτσι θα χάνονταν η νοστιμιά της ζωής. Τότε θα υποτασσόμασταν στη μοίρα μας και θα ήμασταν αδρανείς περιμένοντας βαριεστημένα τα αναμενόμενα ή θα ενεργούσαμε παθητικά βάσει των μελλοντικών προοπτικών. Τότε το μέλλον θα προσδιόριζε το παρόν, κι όχι το παρόν το μέλλον, όπως γίνεται σήμερα. Η ελευθερία του ανθρώπου πολλές φορές αναιρεί και το θέλημα του Θεού. Ενώ ο Θεός δε θέλει πολέμους, οι άνθρωποι αλληλοσκοτώνονται. Ενώ ο Θεός δημιουργεί ψυχή με τη σύλληψη του εμβρύου, οι γονείς σταματούν τη ζωή του με την έκτρωση. Ο Θεός στα θέματα της ζωής μας, τα οποία σχετίζονται με την ελευθερία μας, ακολουθεί το θέλημα το δικό μας. Αν ο Θεός προσδιόριζε απόλυτα τη ζωή μας, τότε δε θα έπρεπε να κριθούμε, γιατί Αυτός θα έφταιγε και για τις αμαρτίες μας. Ο Θεός προσδιορίζει τις γενικότερες συνθήκες της ζωής μας με το θέλημά Του, κι όχι με τις αστρικές δυνάμεις. Το ότι δε γνωρίζουμε το μέλλον μας, κάνει τη ζωή μας πιο ευχάριστη, πιο αγωνιώδη και περιπετειώδη. Η αγωνία και το αβέβαιο του μέλλοντος γεμίζουν με ελπίδα και προσμονή τη ζωή. Το άγνωστο μέλλον μάς κάνει πιο προσεκτικούς στις σχέσεις μας με τους συνανθρώπους (πάντοτε χρειαζόμαστε φίλους), πιο προσεκτικούς στη διαχείριση των χρημάτων (πιθανές δυσκολίες και ασθένειες στο μέλλον), πιο ταπεινούς στα αξιώματα (κάποτε τα χάνουμε πρόωρα), και πιο πιστούς στο Θεό (τον χρειαζόμαστε πάντοτε). 6. Πώς μπορούμε να δούμε την αστρολογία με την απλή λογική; 1. Είναι ανεξήγητη η παραδοχή των αστρολόγων, ότι τα αστέρια επηρεάζουν τον άνθρωπο μόνο τη στιγμή της γέννησης. Κατά τους εννέα μήνες της ενδομήτριας ζωής και μετά τη γέννηση αδρανοποιείται η αστρική επίδραση; 2. Πώς η αστρική επίδραση μεταφέρεται στη γη από την περιοχή των αστέρων, που απέχουν τεράστιες αποστάσεις από τη γη; Ο φωτισμός των άστρων αυτών, ο οποίος φθάνει στη γη, ξεκίνησε πριν από χιλιάδες και εκατομμύρια χρόνια. Οι μακρινοί αστερισμοί με τι είδους δύναμη επηρεάζουν την ανθρώπινη ζωή και προσδιορίζουν το μέλλον της; Προφανώς εδώ έχουμε τα παραμύθια των αρχαίων με τις μοίρες και την ειμαρμένη.\n3. Οι αστρολόγοι κανένα μεγάλο γεγονός δεν προέβλεψαν. Αν προέβλεπαν το μέλλον, έπρεπε να ειδοποιούν τις χώρες για τους σεισμούς και να προλάβαιναν τους θανάτους των σεισμοπαθών. Αν προέβλεπαν το μέλλον, έπρεπε να ειδοποιούσαν τους λαούς για τη μελλοντική παρουσία παρανοϊκού ηγέτη, ούτως ώστε να προλάβουν το κακό που θα κάνει. Και το δικό τους μέλλον δεν προβλέπουν. Αν επισκεπτόμενος το χώρο τους αρχίσεις και τους βρίζεις, ποτέ δεν το περιμένουν. Αφού προγνωρίζουν το μέλλον, γιατί δε βρίσκουν κάποιο τυχερό λαχείο και να λύσουν το οικονομικό πρόβλημα της ζωής τους; Αντί γι’ αυτό, όμως περιμένουν κάθε μέρα τα αφελή θύματά τους και πουλάνε το δήθεν φωτισμό τους από το Θεό. Αν ήταν από το Θεό, δεν θα έπρεπε να παίρνουν χρήματα.\n7. Τι είναι τα UFO; Το 1947 ο πιλότος Kenneth Arnold στην Αμερική ανέφερε ότι είδε κάποια άγνωστα αντικείμενα να πετούν. Από τότε η Ουφολογία εισήλθε στο προσκήνιο και κατά περιόδους επανέρχεται στα μέσα μαζικής ενημέρωσης. Η συνεχής αναφορά στα UFO οδήγησε κάποιους να πιστεύσουν στην ύπαρξή τους. Οι αναφορές σε UFO προέρχονται είτε από παρατήρηση στρατιωτικών σκαφών άγνωστων μέχρι τότε (π.χ. τα Stealth), είτε από τη φαντασία ευφάνταστων ή ψυχοπαθών, είτε από μεταφυσικά οράματα. Αξία έχουν τα μεταφυσικά οράματα. Αυτά τα UFO κατά τη γνώμη του ερευνητή π. Σεραφείμ Ρόουζ στο βιβλίο του: «Η Ορθοδοξία και η θρησκεία του μέλλοντος» πρέπει να είναι δαιμονολογικά φαινόμενα. Στους βίους κάποιων αγίων αναφέρονται δαιμονικοί πειρασμοί με δαιμονικές εμφανίσεις παρόμοιες με τα ουφολογικά φαινόμενα. Οι δαίμονες παρουσιαζόμενοι ως εξωγήινοι βρήκαν ένα τέχνασμα να στρέφουν τους ανθρώπους σε εξωγήινους σωτήρες μακριά από τον πραγματικό Θεό. Το κίνημα της ‘Νέας Εποχής’, καθαρά αντιχριστιανικό, προπαγανδίζει υπέρ των UFO. Έτσι φθάσαμε στο σημείο να δημιουργηθούν από ανθρώπους που ‘‘ήλθαν σε επαφή’’ με τα όντα των UFO ομάδες λατρείας των UFO. Οι επιστήμονες της αστροφυσικής δε δέχονται την ύπαρξη εξωγήινων επισκέψεων. Γι’ αυτούς οι αναφορές των UFO είναι αποκυήματα της φαντασίας ή φυσικά φαινόμενα ανεξήγητα από τους μη ειδικούς.


Η Ελένη και... ο γάμος της παιδικής μου φίλης | Together\nΉταν σαν ένα μεγάλο αντάμωμα. Όλοι, παλιοί και καινούριοι φίλοι μαζί. Μαζί στην χαρά.\nΣτο Δημοτικό μαζί.\nΕίχε μακριά μαύρα μαλλιά και πράσινα μάτια. Δέρμα μελαμψό και λεπτά άκρα. Ακόμα θυμάμαι τα πάρτι στο σπίτι της πάνω απ΄ την παλιά «Ρεζέρβα». Τον ξύλινο τρυποκάρυδο έξω από την πόρτα του παιδικού της δωματίου, την ταινία «Φλάμπερ» στο βίντεο και το καλύτερο· την κόκα κόλα στο ψυγείο!\nΣτο Γυμνάσιο χωρίσαμε.\nΕγώ πήγα στο Βαλταδώρειο και ‘κείνη στο Πειραματικό. Είχαμε κοινές φίλες.\nΣτο Λύκειο βρεθήκαμε ξανά.\nΓια τη ζωή μας στη Δευτεροβάθμια εκπαίδευση δεν έχει ουσία να γράψω και πολλά. Σχολείο, φροντιστήριο, διάβασμα-ξέρεις πώς πάει. Αυτά τα χρόνια δεν μας λείπουν καθόλου μα καθόλου όμως!\nΎστερα δώσαμε Πανελλήνιες. Περάσαμε στην ίδια πόλη και μέναμε στην ίδια γειτονιά. Ξενύχτια, κακό, ιστορίες στις παλιές καλές εποχές χωρίς ΔΝΤ και μνημόνια.\nΚαι μετά τη φοιτητική ζωή ο επαναπατρισμός.\nΆχαρος, βίαιος, άγαρμπος. Άντε να μάθεις να ζεις πάλι με τους γονείς σου και άντε να κοινωνικοποιηθείς στην πόλη που ενώ σε γέννησε, εσύ την έχεις ξεχάσει. Ωραία, ήταν . . . Νομίζαμε ότι είχαμε προβλήματα και αδιέξοδα. Τον κακό μας τον καιρό. Βγαίναμε έξω μεσημέρι-βράδυ, κάναμε βόλτες με το αυτοκίνητο, φιλοσοφούσαμε τη ζωή.\nΚάπου εκεί προστέθηκε στην παρέα μας και η Έρη. Η Έρη ήθελε να με κάνει κορμί για παραλία και γω ήθελα απλώς να αράζω στο στρώμα. Η Βίκυ ήταν ακόμη στην Αγγλία και η Στέλλα στην Ισπανία.\nΜέχρι να γυρίσουν κι αυτές οι ξενιτεμένες παιδικές φίλες μας και να μεγαλώσει η κοριτσοπαρέα μας, μαζευόμασταν στη σοφίτα της Νατάσας και παραγγέλναμε πίτσες και γύρους. Μερικές φορές ερχόταν από τη Θεσσαλονίκη και ο ξάδερφός της, ο Χρήστος, ο οποίος λάτρευε να ακούει τις συζητήσεις μας και να κρυφογελάει. Ήμασταν μεγάλο σχολείο γι’ αυτόν. Δεν έχουν την τύχη πολλά αγόρια να μπαίνουν στη γυναικεία σκέψη. Ή την ατυχία, δεν ξέρω.\nΛίγα χρόνια αργότερα γύρισε και η φίλη μας, η Βίκυ. Τότε βγαίναμε στο “mode” και ακούγαμε house μουσική-ίου. Κάποιο από εκείνα τα βράδια, που ξεροσταλιάζαμε δίπλα στον DJ όρθιες με τις γόβες να μας πατάνε τα μπροστινά μας δαχτυλάκια, η Νατάσα γνώρισε τον Γιώργο κι ο Γιώργος γνώρισε τη Νατάσα.\nΗ παιδική μου φίλη, η Νατάσα βρήκε τον έρωτά της. Η άλλη παιδική μου φίλη, η Βίκυ έγινε επιστήθια φίλη του ζευγαριού.\nΣτο μεταξύ εγώ έφυγα για Πάτρα. Φίλες σαν κι αυτές δεν απέκτησα.\nΤην Κυριακή του Θωμά η Νατάσα και ο Γιώργος παντρεύτηκαν με πολιτικό γάμο στη Δημοτική Βιβλιοθήκη της Κοζάνης. Μάρτυρας από την πλευρά της νύφης ήταν η Βίκυ και από την πλευρά του γαμπρού ο Κυριάκος. Ο γάμος αυτός τα είχε όλα εκτός από παπά. Νυφικά, φορέματα, κουφέτα, ρύζια, μπομπονιέρες, στολισμούς, γλέντι και πολύ χορό.\nΓιώργο και Νατάσα,\nΝα ζήσετε ευτυχισμένοι βλέποντας τα όνειρά σας να πραγματοποιούνται ένα ένα. Κι αν κάποτε λυγίσετε, να θυμάστε· είστε μαζί γιατί ο ένας θαυμάζει και δέχεται τον άλλον γι΄ αυτόν που είναι!\nTags: opinionsαπόψειςγάμοςΕλένη Γκόρα


Η Κομισιόν ζητά πίσω τις κρατικές επιδοτήσεις από 4 ελληνικές επιχειρήσεις | Το Χρήμα\nΑρχική » Οικονομία » Η Κομισιόν ζητά πίσω τις κρατικές επιδοτήσεις από 4 ελληνικές επιχειρήσεις\nΣυνεχίζεται η υψηλή… επιτήρηση στην ελληνική οικονομία από την Κομισιόν καθώς ξεκινούν κρίσιμες συναντήσεις για το θέμα των κρατικών ενισχύσεων σε μια σειρά ελληνικών επιχειρήσεων, μετά την αρνητική τροπή που πήρε η υπόθεση με την παραπομπή της χώρας τον Απρίλιο στο Ευρωπαϊκό Δικαστήριο για τη Λάρκο και την ΕΝΚΛΩ.\nΌπως αποκαλύπτει η «Καθημερινή» η ΓΓ του υπουργείου Οικονομικών κ. Παπαδοπούλου θα έχει συνάντηση με τον αναπληρωτή γενικό διευθυντή της Ευρωπαϊκής Επιτροπής, αρμόδιο για τις κρατικές ενισχύσεις, Γκερτ Γιαν Κούπμαν.\nΥπενθυμίζεται ότι ο κ. Κούπμαν είχε επισκεφθεί την Αθήνα τον Φεβρουάριο και έθεσε τελεσίγραφο στην ελληνική κυβέρνηση για ανάκτηση των κρατικών ενισχύσεων σε Λάρκο, ΕΝΚΛΩ, Ελληνική Βιομηχανία Ζάχαρης και Ναυπηγεία Σκαραμαγκά, σε διάστημα δύο εβδομάδων. Η προθεσμία παρήλθε και δύο μήνες αργότερα, η Ευρωπαϊκή Επιτροπή Ανταγωνισμού παρέπεμψε τη Λάρκο και την ΕΝΚΛΩ στο Ευρωπαϊκό Δικαστήριο.\nΎστερα από αυτή την εξέλιξη, η ανησυχία στην ελληνική πλευρά κορυφώθηκε και σε σχέση με τις άλλες δύο εταιρείες, με την κ. Παπαδοπούλου να μεταβαίνει στις Βρυξέλλες για να διερευνήσει τις διαθέσεις και να διαπραγματευθεί μια καλύτερη μεταχείριση, δεδομένης και της οικονομικής κατάστασης της χώρας.\nΣε ό,τι αφορά τη Λάρκο, η Ε.Ε. με απόφασή της τον Μάρτιο του 2014 χαρακτήρισε κρατικές ενισχύσεις την αύξηση μετοχικού κεφαλαίου της εταιρείας που έγινε το 2009 και δάνεια συνολικού ύψους ύψους 136 εκατ. ευρώ που δόθηκαν στη Λάρκο την περίοδο 2008-2010, τα οποία μαζί με τους τόκους ανέρχονται στα 160 εκατ. ευρώ. Η υπόθεση παραπέμφθηκε στο Ευρωπαϊκό Δικαστήριο μαζί με την υπόθεση της Ενωμένης Κλωστοϋφαντουργίας (ΕΝΚΛΩ) για την οποία, με απόφαση που η Ε.Ε. εξέδωσε τον Φεβρουάριο του 2012, ζητούσε την ανάκτηση ποσού ύψους 30 εκατ. ευρώ που είχε χορηγηθεί με τη μορφή κρατικών εγγυήσεων και επιμήκυνσης οφειλών στην εταιρεία από το ελληνικό Δημόσιο την περίοδο 2007, επί διοικήσεως Λαναρά. Πέντε μήνες μετά η εταιρεία κήρυξε πτώχευση.\nΠιέσεις έχει ασκήσει η Ε.Ε. και για την επιστροφή από την ΕΒΖ ποσού ύψους 30 εκατ. ευρώ που δόθηκαν στην εταιρεία επί υπουργίας Παναγιώτη Λαφαζάνη με Πράξη Νομοθετικού Περιεχομένου, αλλά και το θέμα επιστροφής ποσού ύψους 310 εκατ. ευρώ προς τα Ναυπηγεία Σκαραμαγκά, που δόθηκαν από την περίοδο του 1992 και μετά κατά παράβαση του Ευρωπαϊκού Δικαίου και έχουν χαρακτηριστεί κρατική ενίσχυση.


Παναθηναϊκός: Όλα γύρω αλλάζουν και όλα τα ίδια μένουν | Debut.gr\nΠαναθηναϊκός: Όλα γύρω αλλάζουν και όλα τα ίδια μένουν\nΟ Παναθηναϊκός γνώρισε ακόμη μια ήττα στην Ευρωλίγκα και το Debut.gr αναλύει την κατάσταση στο πράσινο στρατόπεδο.\nΗΜ. ΔΗΜΟΣΙΕΥΣΗΣ: 8 Ιανουαρίου 2021 | EΠΙΜΕΛΕΙΑ: Διονύσης Κουμαριώτης\nΟ Παναθηναϊκός ηττήθηκε από την Ζενίτ με 77-89 πραγματοποιώντας για 30 λεπτά αποκαρδιωτική εμφάνιση. Είναι σύνηθες φαινόμενο στον αθλητισμό μετά από αλλαγή προπονητή, μια ομάδα να εμφανίζεται με το μαχαίρι στα δόντια. Να θέλει να δείξει στον επόμενο προπονητή πράγματα. Χθες όμως αυτό δε συνέβη. Σε πλήρη αντίθεση, οι Πράσινοι παρουσιάστηκαν άνευροι, χωρίς καμία συγκέντρωση και δικαιωματικά ήρθε η ήττα.\nΗ αναμέτρηση δε χρήζει (πολύ) σχολιασμό\nΓια ακόμη έναν αγώνα ο Παναθηναϊκός πέταξε στα σκουπίδια ένα ολόκληρο πρώτο ημίχρονο. Στην αρχή είχε τεράστιο επιθετικό πρόβλημα και γρήγορα είδε την Ζενίτ να ξεφεύγει. Συγκεκριμένα στο πρώτο δεκάλεπτο έμεινε με πίσω με 9-20. Σε αυτό το διάστημα είχε 4/12 σουτ ενώ τελείωσε το δεκάλεπτο με 16 πόντους από τους οποίους το 1/3 ήταν από βολές στο τέλος. Είχαν χαθεί όλα τα σουτ από μέση απόσταση ενώ το πρώτο εύστοχο τρίποντο ήρθε από τον Νέντοβιτς στο 13′. Χάρη στα επιθετικά ριμπάουντ και λίγο από το post παιχνίδι ο Παναθηναϊκός δεν επέτρεπε στη Ζενίτ τα ξεφύγει. Αλλά αμυντικά δε μπορούσε να σταματήσει τα pick n’ roll του Πάνγκος με τον Γκουντάϊτις. Ο γκαρντ των Ρώσων έκανε ό,τι ήθελε ενώ ο Λιθουανός ψηλός θύμισε για λίγο τον dominant παίχτη που ήταν στην Αρμάνι πριν τον σοβαρό τραυματισμό του. Το ημίχρονο ολοκληρώθηκε με σκορ 35-47 με την Ζενίτ να έχει 72% στο ζωγραφιστό.\nΗ εικόνα στην επανάληψη έγινε ακόμη χειρότερη. Η όποια συγκέντρωση τόσο σε άμυνα αλλά και επίθεση πήγε περίπατο. Ανόητα φάουλ, πολλά λάθη και επιθέσεις χωρίς κανένα πλάνο συνοψίζουν την εικόνα του Παναθηναϊκού σε τρίτο δεκάλεπτο. Η διαφορά άγγιξε τους 25 πόντους (49-74) και κάπου εκεί κρίθηκαν όλα. Η τριάδα Μποχωρίδη-Κασελάκη-Μήτογλου στο τελευταίο δεκάλεπτο έριξε την διαφορά σε μονοψήφια επίπεδα αλλά ήταν ήδη πολύ αργά για την ολική ανατροπή. Το τελικό 77-89 μόνο κολακευτικό δεν είναι για αυτόν τον Παναθηναϊκό..\nΟ Παναθηναϊκός αναζήτα λύσεις/αντίδραση\nΤα προβλήματα την δεδομένη στιγμή είναι πολλά. Όποιος προπονητής αναλάβει τον Παναθηναϊκό έχει ένα πολύ δύσκολο έργο. Παπαπέτρου και Παπαγιάννης είναι οι μόνοι που όλη την χρονιά έχουν σταθερή απόδοση. Είναι λογικό και επόμενο να μη μπορούν σε κάθε αναμέτρηση να τον ξελασπώνουν από δύσκολές καταστάσεις. Ο Νέντοβιτς στη καλή του μέρα είναι χάρμα ιδέσθαι αλλά είναι και κάποιες μέρες που χάνεται παντελώς. Χθες συγκεκριμένα έκανε εσκεμμένα το 4ο φάουλ του όταν η διαφορά άγγιξε τους 20 πόντους για να περάσει στον πάγκο. Από εκεί και πέρα οι ξένοι του Παναθηναϊκού δε δείχνουν να μπορούν να επωμιστούν τις ευθύνες και το βάρος της ομάδας. Και ιδιαίτερα στην επίθεση. Ο Σαντ Ρος εξαιρετικός αμυντικός αλλά επιθετικά έχει τεράστιο θέμα. Και κυρίως δεν είναι γκαρντ. Το έχουμε πει και θα το ξαναλέμε. Ο Γουάϊτ κινείται στη μετριότητα των τελευταίων χρόνων. Ο Μακ μετά τις πρώτες ελπιδοφόρες εμφανίσεις, ανανέωσε μέχρι το τέλος της σεζόν και ξαφνικά χάθηκε; Ρητορική ερώτηση. Φόστερ και Όγκαστ ανύπαρκτοι.\nΤο βάρος πέφτει σε 2-3 παίχτες που αν βρεθούν σε κακό βράδυ ο Παναθηναϊκός τρέχει και δε φτάνει. Σαφώς έχουν γίνει επιλογές οι οποίες δεν βγήκαν. Μέσα στον αθλητισμό είναι και αυτά. Ρισκάρεις και ελπίζεις να πετύχεις. Για να δούμε αν η επιλογή Κάτας (αν ισχύσουν όσα ακούγονται) θα είναι η κίνηση που θα γυρίσει τον διακόπτη για τον Παναθηναϊκό. Αγωνιστικά οι ίδιοι παίχτες θα είναι αλλά η ψυχολογία είναι αυτή που πρέπει να αλλάξει στο πράσινο στρατόπεδο. Οι ίδιοι παίχτες κόντεψαν να πάρουν το διπλό στη Βαρκελώνη και στο Τελ Αβίβ. Οι ίδιοι ήταν στις δύο παρατάσεις με την Ρεάλ και το διπλό στην Αρμάνι..


Η κυβέρνηση παίζει κατενάτσιο, αλλά βάζει … αυτογκόλ! – xOrisOria News\nΗ κυβέρνηση παίζει κατενάτσιο, αλλά βάζει … αυτογκόλ!\nΗ περίοδος χάρητος για την κυβέρνηση έχει λήξει ήδη.\nΜιλώντας με ποδοσφαιρικούς όρους, ο πρωθυπουργός μοιάζει να έχει παγιδευτεί σε ένα αμυντικό παιχνίδι. Ένα κατενάτσιο, χωρίς φαντασία και κυρίως, χωρίς καμιά επιθετική απόπειρα. Τόσους μήνες, στριφογυρίζει η κυβέρνηση σε ένα διαχειριστικό passing game, που ζαλίζει την κοινωνία και αποκοιμίζει τους φιλάθλους. Το κακό είναι πως έτσι, χάνεται ο…..\nρυθμός και η ορμή της καινούριας ομάδας, η οποία θα έπρεπε να έχει μπει στο γήπεδο και να αλλάξει άρδην τους κανόνες του παιχνιδιού. Υπάρχει όμως αλήθεια αυτή η καινούρια ομάδα;\nΣε επίπεδο κυβέρνησης, φυσικά έχουμε καινούρια πρόσωπα, σε συνδυασμό με αρκετούς παλιούς και δοκιμασμένους «παίχτες». Το συν-κυβερνόν ΠΑΣΟΚ αρχικά αποφάσισε να κατεβάσει τα «τσικό», όμως αργά και σταθερά ο «πάγκος» του αδειάζει και σε μερικούς μήνες τον μόνο «παίχτη» που θα μπορεί να προσφέρει στην ομάδα θα είναι ο βαρύς και πτοημένος αρχηγός του. Όμως, τι να σου κάνει το «παλτό» στην κόλαση του Ευρωπαϊκού «Μπερναμπέου»; Η ΔΗΜΑΡ κατέβασε κάτι κουρασμένα παλικάρια, που έχουν αράξει στην μεσαία γραμμή και δένουν μονίμως τα κορδόνια τους στην σέντρα. Από τους υπόλοιπους «παίχτες» της ΝΔ, βλέπουμε ένα «φλύαρο» και ασύνδετο παιχνίδι αναμονής και μάταια ο αρχηγός προσπαθεί να τους οργανώσει για μια αντεπίθεση διαρκείας. Εκτός από εξαιρέσεις, μοιάζουν ασυντόνιστοι, αγύμναστοι και ανέτοιμοι για την μεγάλη ανατροπή. Μάλιστα, υπάρχει τέτοια έλλειψη επικοινωνίας μεταξύ των γραμμών, που πολλές φορές, το αυτογκόλ μοιάζει αναπότρεπτο και τώρα τελευταία η άμυνα δίνει την εντύπωση πως είναι θέμα χρόνου να «σπρώξει» κάποιος το τόπι στα δίχτυα της ίδιας του της ομάδας. Τα κρούσματα είναι πολλά, με τελευταίο και πιο κραυγαλέο την υπόθεση των μικρών νησιών του Αιγαίου που «ζήτησε» (όπως κι αν το ζήτησε) η τρόικα να εκκενωθούν από τον πληθυσμό τους!\nΣε επίπεδο κρατικής μηχανής, το «σύστημα ΠΑΣΟΚ» συνεχίζει απτόητο να κρατά στα χέρια του μεγάλα κομμάτια του κρατικού μηχανισμού. Οι αλλαγές, είναι ελάχιστες, δύστοκες και βασανιστικά αργές. Οι επιλογές των προσώπων είναι αμφιλεγόμενες, ενδεικτικές τήρησης εσωκομματικών και διακομματικών ισορροπιών, χωρίς έμπνευση, χωρίς πνοή, χωρίς αξιοκρατικά και αντικειμενικά κριτήρια. Η στελέχωση των κρίσιμων θέσεων, μοιάζει να γίνεται δύσκολα, με αδιαφανείς και διαβλητές διαδικασίες και κυρίως τόσο αργά, που δίνουν την αίσθηση μιας συνολικής αδιαφορίας. Η χώρα έχει ανάγκη καινούρια πρόσωπα, άξια και ικανά, με παρουσία στους χώρους εργασίας και ειδικό βάρος στην κοινωνία, με θέληση και γνώσεις, με ήθος και παράδειγμα, επιτυχημένα και δοκιμασμένα. Αντί αυτών, επιτρέπουμε στις παλιές, γνωστές τερατογενέσεις του κομματικού σωλήνα του θνήσκοντος ΠΑΣΟΚ να διαιωνίζουν την παρουσία τους σε όλα σχεδόν τα κρατικά πόστα και να φρενάρουν εκόντες – άκοντες κάθε προσπάθεια μεταρρύθμισης, ρήξης και αλλαγής.\nΔεν είναι ότι δεν θέλουν όλοι αυτοί. Είναι απλά ότι δεν μπορούν! Τόσα χρόνια «κουκιά έτρωγαν, κουκιά μολογάνε». Η χώρα δεν έχει να περιμένει τίποτε από όλους αυτούς. Δοκιμάστηκαν και απέτυχαν παταγωδώς. Πρέπει να αλλάξουν. Και προς Θεού, να μην αντικατασταθούν με άλλους τερατογεννημένους στους «μπλε» δοκιμαστικούς σωλήνες. Να μην αλλάξει ο Μανωλιός για να βάλει τη σκούφια του αλλιώς! Τα προεκλογικά – διακομματικά – εσωκομματικά γραμμάτια δεν πρέπει κι αυτή την φορά να τα πληρώσει η κοινωνία και ο Ελληνικός Λαός!\nΝομίζω συμπερασματικά, πως σε αυτούς τους δύο τομείς είναι που πρέπει τάχιστα να βάλει την σφραγίδα του ο Πρωθυπουργός και αρχηγός της ομάδας. Άμεσα και χωρίς χρονοτριβές. Η επικοινωνία τόσο μεταξύ των μελών της κυβέρνησης όσο και μεταξύ κυβέρνησης – πολιτών θα πρέπει να βελτιωθεί και τα επαπειλούμενα αυτογκόλ θα πρέπει να σταματήσουν να μας βασανίζουν. Το σύστημα της ομάδας θα πρέπει από κλειστό και άγονο «κατενάτσιο» να αλλάξει σε φουλ επίθεση σε όλα τα μέτωπα. Όσοι «παίχτες» δεν μπορούν να ακολουθήσουν, να αντικατασταθούν πάραυτα και να εκδιωχθούν στα αποδυτήρια μετά πολλών επαίνων. Η κρατική μηχανή θα πρέπει επίσης να απαλλαγεί αμέσως από τον γκρίζο ιστό της πασοκικής αράχνης που την περιβάλλει. Το στελεχιακό δυναμικό θα πρέπει να αντικατασταθεί χωρίς καθυστέρηση με κριτήρια αξιοκρατικά, διαφανή και μετρήσιμα. Θα πρέπει όλοι να καταλάβουμε πως δεν μπαίνουμε στο γήπεδο για να κάνουμε καθυστέρηση και να «κρατήσουμε» το αποτέλεσμα. Κι αυτό επειδή πολύ απλά, το αποτέλεσμα είναι εξαιρετικά δυσμενές για μας. Μπαίνουμε στο τερέν για να το ανατρέψουμε. Είμαστε δυστυχώς πίσω στο σκορ! Πρέπει συνεπώς να βάλουμε πολλά γκολάκια. Αυτή είναι η αλήθεια και όλα τα «παλτά» που μας κληροδότησε το σύστημα ΠΑΣΟΚ, πρέπει τάχιστα να τα κρεμάσουμε στο χρονοντούλαπο της πολιτικής μας ιστορίας.


Ο Σύλλογος Καρκινοπαθών κοντά στις Δραμινές στην μάχη της ενημέρωσης για την πρόληψη Ευγ. Σαραφίδου στον «Π.Τ.»: «πρέπει να δίνουμε σημασία στην πρόληψη, γιατί αν προλάβουμε τον καρκίνο σίγουρα θα τον νικήσουμε..» - Πρωινός Τύπος\nHome > Πρώτο Θέμα > Ο Σύλλογος Καρκινοπαθών κοντά στις Δραμινές στην μάχη της ενημέρωσης για την πρόληψη Ευγ. Σαραφίδου στον «Π.Τ.»: «πρέπει να δίνουμε σημασία στην πρόληψη, γιατί αν προλάβουμε τον καρκίνο σίγουρα θα τον νικήσουμε..»\nΣτέλλα Σταυρίδου 18 Οκτωβρίου 2019 Πρώτο Θέμα\nΟ Σύλλογος Καρκινοπαθών\nτης ενημέρωσης για την πρόληψη\nΕυγ. Σαραφίδου: «πρέπει να δίνουμε σημασία στην πρόληψη, γιατί αν προλάβουμε τον καρκίνο σίγουρα θα τον νικήσουμε..»\nΔράση ενημέρωσης, πραγματοποίησε χθες το πρωί στην πλατεία Ελευθερίας της Δράμας, ο Σύλλογος Καρκινοπαθών της περιοχής μας, στο πλαίσιο των δράσεων που υλοποιεί για την καταπολέμηση της ασθένειας.\nΠαράλληλα, στην εκδήλωση, συμμετείχαν και τρεις εθελοντές ιατροί της πόλης, δυο γυναικολόγοι και μια χειρουργός, προκειμένου να παρέχουν δωρεάν συμβουλευτική και παράλληλα ψηλάφηση μαστού. Οι γιατροί που συμμετείχαν εθελοντικά στη δράση, ήταν η χειρουργός κα. Αναστασία Βατσίδου, ο γυναικολόγος κ. Χρήστος Κανόπουλος και η γυναικολόγος κα. Νίκη Σαραλιώτου.\nΕπιπλέον, τα μέλη του Δ.Σ. του Συλλόγου, διένειμαν ενημερωτικά φυλλάδια και ροζ κορδελάκια, για να δηλώσουν τη σημασία της πρόληψης, μέσω της οποίας σώζονται ζωές.\nΟ μήνας πρόληψης και ενημέρωσης για τον καρκίνο του μαστού είναι ο Οκτώβριος, όπως ανέφερε σε δηλώσεις της στον «Π.Τ.», η πρόεδρος του Συλλόγου, κα. Ευγενία Σαραφίδου, και έχει σκοπό να αυξήσει την ευαισθητοποίηση γύρω από τον καρκίνο του μαστού, αλλά κυρίως να ενισχύσει τη σπουδαιότητα της πρόληψης και της έγκαιρης διάγνωσης της ασθένειας.\nΥπάρχουν περίπου 1,38 εκατομμύρια νέες περιπτώσεις και 458.000 θάνατοι από καρκίνο του μαστού κάθε χρόνο. Ο καρκίνος του μαστού είναι ο πιο συχνός καρκίνος στις γυναίκες παγκοσμίως, τόσο στις ανεπτυγμένες, όσο και τις αναπτυσσόμενες χώρες. Στις χαμηλού και μεσαίου εισοδήματος χώρες η συχνότητα εμφάνισης αυξάνεται σταθερά τα τελευταία χρόνια και αυτό οφείλεται στην αύξηση του προσδόκιμου ζωής, την αστικοποίηση και την υιοθέτηση του δυτικού τρόπου ζωής.\n«Αυτό τον μήνα αλλά και κατά τη διάρκεια όλο του χρόνου, πρέπει να δίνουμε σημασία στην πρόληψη για τον καρκίνο του μαστού, γιατί όταν τον προλάβουμε σίγουρα θα τον νικήσουμε.\nΌταν προλάβουμε έναν καρκίνο μαστού στο αρχικό του στάδιο θα ιαθεί ως και 97% αλλά και 100%, και ο Σύλλογος πραγματοποιεί αυτή τη δράση, καθώς δίνει μεγάλη σημασία στην πρόληψη μέσω της ενημέρωσης. Η πρόληψη, παρέχεται με τρία βήματα, είναι η αυτοεξέταση, η μαστογραφία και ο υπέρηχος. Γι’ αυτό οι γυναίκες δεν πρέπει να φοβούνται. Θα πρέπει μια φορά τον χρόνο να κάνουμε μαστογραφία. Υπάρχουν τώρα πια αρκετά εξελιγμένοι μέθοδοι για να βρεθεί και να αντιμετωπιστεί ο καρκίνος του μαστού».\nΜάλιστα, η κα. Σαραφίδου επεσήμανε ότι και η πολιτεία θα έπρεπε να δείξει μεγαλύτερο ενδιαφέρον σε ότι αφορά στις μεθόδους πρόληψης, προκειμένου να συμβάλει ώστε να εξαλειφτεί η ασθένεια σε χαμηλά ποσοστά. «Πρέπει η πολιτεία να εξετάσει όλα τα ζητήματα με λεπτομέρεια και να σκύψει στο πρόβλημα αυτό, ώστε να γίνεται καλύτερη πρόληψη προσφέροντας περισσότερες παροχές στον ασθενή πολίτη», εξήγησε η κα. Σαραφίδου.\nΤο θετικό στην όλη προσπάθεια και στις δράσεις που πραγματοποιεί ο Σύλλογος Καρκινοπαθών Ν. Δράμας, τόσο στην πόλη της Δράμας όσο και στους υπόλοιπους δήμους και τις τοπικές κοινότητες του νομού, είναι η μεγάλη ανταπόκριση και το ενδιαφέρον των πολιτών.\n«Πολλοί γιατροί της Δράμας είναι ευαισθητοποιημένοι και μας βοηθούν σε ότι τους έχουμε ζητήσει. Οι περισσότεροι είναι δίπλα μας και θέλουν και αυτοί να βοηθήσουν τον πληθυσμό της Δράμας, γιατί βλέπουν ότι το πρόβλημα είναι μεγάλο σε ότι αφορά στο θέμα του καρκίνου.\nΕξάλλου η δράση μας αυτό θέλει να δείξει, ότι έχουμε δίπλα μας εθελοντές γιατρούς, ευαισθητοποιημένα άτομα τα οποία εθελοντικά παρέχουν συμβουλευτική και αυτοεξέταση μαστού στις γυναίκες του νομού Δράμας».\nΠαράλληλα, όπως επεσήμανε η κα. Σαραφίδου, ο καρκίνος του μαστού, δεν προσβάλει μόνο τις γυναίκες, καθώς προσβάλει και τους άντρες με ποσοστό 1 στους 100.\n«Μάλιστα ήταν πολύ μεγάλη και η ανταπόκριση των δραμινών γυναικών στη δράση του Συλλόγου καθώς και στην συμμετοχή τους στη δωρεάν συμβουλευτική και παράλληλα στην ψηλάφηση μαστού. Αυτό που θέλουμε όμως εμείς και επιδιώκουμε, είναι τα νοσοκομεία να παρέχουν αυτό τον μήνα δωρεάν εξετάσεις σε γυναίκες, οι οποίες δεν μπορούν να ανταποκριθούν λόγω οικονομικής κρίσης να κάνουν την αυτοεξέταση τους.\nΕπειδή και εγώ πέρασα το δύσκολο μονοπάτι του καρκίνου και τον νίκησα, ευαισθητοποιήθηκα και παλεύω γι’ αυτό και όταν προσφέρω είναι μεγάλη χαρά και ανακούφιση. Γιατί από αυτά που γίνονται ένα άτομο να σωθεί είναι πολύ μεγάλο κέρδος», ανέφερε μεταξύ άλλων η κα. Σαραφίδου.\nΟ μήνας Οκτώβρης αφιερωμένος στην πρόληψη του καρκίνου του μαστού\nΗ αυξανόμενη συχνότητα εμφάνισης ορισμένων καρκίνων στις δυτικές κοινωνίες, σχετίζεται με τις αλλαγές που συντελούνται στον τρόπο ζωής των ανθρώπων τις τελευταίες δεκαετίες. Οι παράγοντες που συμμετέχουν στην εμφάνιση του καρκίνου είναι το κάπνισμα, η υποκινητικότητα, η παχυσαρκία, η υπερβολική κατανάλωση θερμίδων και η λήψη υψηλών ποσοτήτων λιπαρών τροφών, καθώς και επεξεργασμένων σακχάρων.\nΟ Παγκόσμιος Οργανισμός Υγείας, υπολογίζει ότι η υποκινητικότητα και η παχυσαρκία ευθύνονται για 3-4 στους 10 καρκίνους του στήθους, του παχέος εντέρου, του ενδομητρίου, του οισοφάγου και του νεφρού. Ο κίνδυνος εμφάνισης καρκίνου αυξάνεται με την ηλικία και επειδή πλέον οι άνθρωποι ζουν περισσότερα χρόνια από πριν, με καλύτερη ποιότητα ζωής, λόγω της προόδου του τεχνολογικού πολιτισμού και κυρίως της ιατρικής επιστήμης, ο καρκίνος θα αποτελέσει ένα σοβαρό πρόβλημα που πρέπει να αντιμετωπισθεί για την ελάττωση της συχνότητάς του και συνεπώς και της θνησιμότητας.\nΗ πρώιμη διάγνωση είναι εξαιρετικά σημαντική, για αυτό και η αποφυγή όλων των παραγόντων κινδύνου ανάπτυξης του καρκίνου αποτελεί την πρωτογενή πρόληψη. Είναι σημαντικό επίσης το γεγονός ότι η σωστή αντιμετώπιση εγνωσμένων προ-καρκινικών καταστάσεων μπορεί επίσης να προλάβει τον καρκίνο. Ο φόβος και η άγνοια για τα σημεία και συμπτώματα του καρκίνου ή των προκαρκινικών καταστάσεων είναι παρ’ όλα αυτά συχνοί ενώ και από τη φύση του ο καρκίνος μπορεί να είναι ύπουλος και να ανιχνεύεται δύσκολα χωρίς παρεμβάσεις πληθυσμιακού ελέγχου.\nΣτην Ελλάδα, ο καρκίνος αποτελεί τη δεύτερη αιτία θανάτου μετά τα καρδιαγγειακά. Ένας στους τέσσερις Έλληνες πεθαίνει από καρκίνο. Όμως ο καρκίνος μπορεί να νικηθεί. Οι περισσότεροι και πιο συχνοί καρκίνοι, όπως είναι ο καρκίνος του πνεύμονα, του μαστού, του τραχήλου της μήτρας, του παχέος εντέρου, του προστάτη, του δέρματος κ.α. μπορούν να προληφθούν γιατί οφείλονται σε εξωγενείς κυρίως παράγοντες.\nΣύσκεψη φορέων στην Π.Ε. Δράμας Δίωξη ημίαιμων μη δεσποζόμενων χοίρων και αγριογούρουνων για την Αφρικανική Πανώλη\nΜεγαλειώδης εμφάνιση για τους αθλητές του Κολυμβητικού Ομίλου Δράμας


Ενοικίαση αυτοκινήτου σε Αρεκίπα - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Αρεκίπα\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Αρεκίπα ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Αρεκίπα μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Αρεκίπα. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Αρεκίπα, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Αρεκίπα, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Αρεκίπα σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Αρεκίπα δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠτήσεις προς Αρεκίπα\nΔιακοπές σε Αρεκίπα


Nordcap Ζώνη Μέσης Spyne Belt\nΖώνη μέσης από την NORDCAP, κατασκευασμένη από υλικά υψηλής ποιότητας. Εργονομική σχεδίαση για άνεση και αποτελεσματική στήριξη της μέσης. Διαθέτει ειδικά σπονδυλωτά ένθετα για μεγαλύτερη προστασία και ελαστικά τμήματα για άριστη εφαρμογή.\nΜέγεθος --- Επιλέξτε ---XL-XXLM-L\nΕτικέτες: nordcap, Ζώνη, Μέσης, spyne, belt, Προστασία\nForma Μπότες Terrain TX Enduro\nΜπότα enduro εξωτερικά από δέρμα και συνθετικό υλικό με πολλαπλές ενισχύσεις, σύστημα F.C.S. (Flex C..\nForma Μποτάκια Valley Μαυρα\nΔερμάτινη αδιάβροχη μπότα με μεμβράνη Drytex που επιτρέπει τη διαπνοή και αντιολισθητική&n..\nBMW Motorrad T-Shirt Biker Κόκκινο Ανδρικό\nBMW Motorrad T-Shirt Biker ΑνδρικόΣτιλάτο T-Shirt με στρογγυλή λαιμόκοψη και μοτίβο μοτοσικλέτας..\nΧωρίς ΦΠΑ: 33,17€


Κεραμίδι Βάλτου Αιτωλ/νίας. Για ειδήσεις απο τον Τόπο μας και πολλά άλλα....: Ανέκδοτο: Τα… άπλυτά του στη φόρα\nΑνέκδοτο: Τα… άπλυτά του στη φόρα\n- Πάει σπίτι λοιπόν, γεμίζει ένα ουροδοχείο με λίγα ούρα και μια και δυο πάει στο φαρμακείο με το θαυματουργό μηχάνημα. Ρίχνει στην υποδοχή τα ούρα του, βάζει και δέκα ευρώ στην υποδοχή και περιμένει.\nΠαίρνει λοιπόν λίγο νερό βρύσης, λίγο αίμα από το σκύλο του, ούρα από τη γυναίκα του και την κόρη του και τέλος αυνανίζεται, τα ανακατεύει καλά και πάει στο μηχάνημα. Βάζει το δείγμα στην υποδοχή, πετάει και το δεκάευρο και περιμένει. Σε ένα λεπτό το μηχάνημα αρχίζει να κάνει θορύβους, λαμπάκια αναβοσβήνουν και τελικά βγαίνει ένα χαρτάκι που του λέει:\n«Το νερό της βρύσης σου είναι πολύ σκληρό. Πάρε αποσκληρυντικό.\nΟ σκύλος σου πάσχει από αβιταμίνωση. Δώσε του βιταμίνες.\nΚαι συ αν δε σταματήσεις να αυνανίζεσαι συνεχώς με το δεξί χέρι, ο αγκώνας σου δε θα γίνει ποτέ καλά»\nΑναρτήθηκε από George Amfilochia στις 04:00


ΕΔΩ ΑΛΕΞΑΝΔΡΕΙΑ: Το ταξίδι-αστραπή του Κοτζιά στο Κάιρο με απόρρητες προτάσεις για την ΑΟΖ\nΣυγκεκριμένες προτάσεις επί χάρτου για την οριοθέτηση Αποκλειστικής Οικονομικής Ζώνης (ΑΟΖ) μεταξύ Ελλάδας και Αιγύπτου κατέθεσε ο υπουργός Εξωτερικών Νίκος Κοτζιάς στον ομόλογό του Σαμέχ Σούκρι κατά την επίσκεψή του στο Κάιρο την περασμένη Πέμπτη.\n-20 Νοεμβρίου 2016 Το ταξίδι-αστραπή του κ. Κοτζιά στο Κάιροπροετοιμάστηκε υπό συνθήκες άκρας μυστικότητας, με εντολή του πρωθυπουργού Αλέξη Τσίπρα,\nο οποίος είχε προηγουμένως συνεννοηθεί με τον πρόεδρο της Αιγύπτου Αμπντέλ Φατάχ αλ Σίσι.\nΣκοπός του ταξιδιού του κ. Κοτζιά ήταν να εκκινήσουν εκ νέου οι ελληνοαιγυπτιακές συνομιλίες για το συγκεκριμένο θέμα, στις οποίες είχαν παρατηρηθεί σοβαρές καθυστερήσεις σε υπηρεσιακό επίπεδο.\nΤονίζεται, πάντως, ότι οι προτάσεις που κατέθεσε ο κ. Κοτζιάς είναι απόρρητες και προετοιμάστηκαν κατά το προηγούμενο χρονικό διάστημα με τη συνεργασία ελαχίστων ειδικών.\nΗ πιθανότητα οριοθέτησης ΑΟΖ μεταξύ Ελλάδας και Αιγύπτουσυναντά μια πολύ σημαντική δυσκολία. Προϋπόθεσή της είναι η αναγνώριση της «επιρροής» του Καστελλόριζου από το Κάιρο. Κάτι τέτοιο θεωρείται απαράδεκτο από την Aγκυρα, η οποία θεωρεί ότι το Καστελλόριζο δεν έχει απολύτως καμία επιρροή στη διαμόρφωση της ελληνικής ΑΟΖ.\nΠροφανώς οι σχέσεις ανάμεσα σε Αίγυπτο και Τουρκία βρίσκονται σε ιστορικό ναδίρ, ωστόσο ακόμη και για τον κ. Σίσι μια τέτοια απόφαση θα περιείχε μεγάλα ποσοστά γεωπολιτικού ρίσκου. Hδη η Αίγυπτος διατηρεί πολύ σοβαρής και ουσιαστικής φύσης στρατιωτική (ναυτική και αεροπορική) συνεργασία με την Ελλάδα, μέσω (μεταξύ άλλων) κοινών ασκήσεων στην Κεντρική Μεσόγειο, που κάθε χρόνο γίνονται ακόμη πιο εκτεταμένες.\nΔιάφορα γεγονότα που καταγράφηκαν στην περιοχή νότια του Καστελλόριζου τις τελευταίες εβδομάδες δεν είναι –επί της αρχής– άσχετα με το ζήτημα της ΑΟΖ. Υπενθυμίζεται η NAVTEX 717/16 του Σταθμού της Υδρογραφικής Υπηρεσίας Αττάλειας, με την οποία το Καστελλόριζο «εγκλωβιζόταν» στις 12 Νοεμβρίου σε πεδίο βολής του τουρκικού πολεμικού ναυτικού (και αποσύρθηκε έπειτα από ελληνική διαμαρτυρία), αλλά και η γενικότερη ναυτική παρουσία των Τούρκων προκειμένου να διεκδικήσουν το δικαίωμα Eρευνας και Διάσωσης (SAR), αλλά και την παρακολούθηση ερευνητικών δραστηριοτήτων.\nΕπ’ αυτού, υπενθυμίζεται ότι μεταξύ 21 και 23 Οκτωβρίου μια τουρκική φρεγάτα παρακολουθούσε ελληνικό ερευνητικό «ξεπροβοδίζοντάς» το μέχρι τα νότια της Ρόδου. Δεν θα πρέπει, τέλος, να υποβαθμίζει κανείς την ενόχληση των Τούρκων για το γεγονός ότι το ρωσικό αεροπλανοφόρο «Κουζνετσόφ» ζήτησε (και έλαβε) άδεια για στρατιωτικές ασκήσεις στον 30ό μεσημβρινό, στα νοτιοανατολικά του Καστελλόριζου, από την Αθήνα.\nΕάν υποτεθεί ότι το Κάιρο και η Αθήνα κατέληγαν σε συμφωνία για ΑΟΖ, ο 30ός μεσημβρινός μπορεί να αποδειχθεί κρίσιμος, καθώς πρόκειται για το σημείο που συναντώνται οι ΑΟΖ Ελλάδας και Κυπριακής Δημοκρατίας. Θα έληγε, εν ολίγοις, μια εκκρεμότηταμεταξύ Αθήνας και Λευκωσίας, η οποία μετρά κάποιες δεκαετίες και έχει «παγώσει» λόγω του πολιτικού προβλήματος.\nΩστόσο, δεν θα πρέπει να υποβαθμίζεται το γεγονός ότι ο αμερικανικός παράγοντας εκτιμά ότι η ενοποιημένη Κύπροςμπορεί να αποτελέσει ενεργειακό κόμβο στην Ανατολική Μεσόγειο, κάτι που θα επέφερε και την επίλυση των εκκρεμοτήτων στις ΑΟΖτων γειτονικών κρατών.\nΠιο πρακτικού χαρακτήρα φαίνεται ότι ήταν οι πρόσφατες επαφές των Κυπρίων με τη νέα λιβανέζικη κυβέρνηση. Μάλιστα, πριν από λίγες ημέρες, οι υπουργοί Εξωτερικών Ελλάδας και Κύπρου, κ. Κοτζιάς και Κασουλίδης, πήγαν στη Βηρυτό για ευρεία γκάμα θεμάτων. Ενα από τα ζητήματα που τέθηκαν είναι η οριοθέτηση ΑΟΖ ανάμεσα σε Κύπρο και Λίβανο, κάτι που θα οδηγούσε σε άμεση απεμπλοκή των διαδικασιών συνεκμετάλλευσης των υδρογονανθράκων που βρίσκονται στη θαλάσσια περιοχή ανάμεσα στις δύο χώρες.\nΚάτι τέτοιο θα παρείχε στη Λευκωσία μια ακόμη δέσμη «οικοπέδων» προς εκμετάλλευση. Μένει απλώς να φανεί αν η νέακυβέρνηση του Μισέλ Αούν στη Βηρυτό αποδειχθεί μακρόπνοη. Καλό ήταν και το κλίμα των συνομιλιών με τον Λιβανέζο ΥΠΕΞ Γκεμπράν Μπασίλ, ο οποίος το επόμενο χρονικό διάστημα θα μετακινηθεί από το συγκεκριμένο υπουργείο προκειμένου να αναλάβει κομβικής σημασίας ρόλο στο πλευρό του κ. Αούν.\nΑναρτήθηκε από ΕΔΩ ΑΛΕΞΑΝΔΡΕΙΑ στις Κυριακή, Νοεμβρίου 20, 2016


Ευρωπαϊκή Εβδομάδα Πληροφορικής: Ώρα Κώδικα » με αφετηρία το εργαστήριο\nμε αφετηρία το εργαστήριο\nκαι συνοδό την Καθηγήτρια Πληροφορικής\n« Εργαστήριο υποδοχής των μαθητών της Α’ Γυμνασίου\nΑς συνθέσουμε… κώδικα! »\nΕυρωπαϊκή Εβδομάδα Πληροφορικής: Ώρα Κώδικα\nαπό Αναστασία Πένογλου\n«Κάθε αλληλεπίδραση ανάμεσα σε ανθρώπους και υπολογιστές διέπεται από έναν κώδικα. Αυτό συμβαίνει όταν δημιουργείτε μια διαδικτυακή εφαρμογή, όταν χρησιμοποιείτε το GPS κατά την οδήγηση ή όταν επιθυμείτε να αλλάξετε ριζικά τις κοινωνικές επαφές. Ο προγραμματισμός είναι παντού και είναι καθοριστικός για την κατανόηση ενός υπερσυνδεδεμένου κόσμου και την ανάπτυξη και παροχή μιας σειρά υπηρεσιών και εργαλείων που διευκολύνουν τη ζωή μας.\nΟι Σχολικοί Σύμβουλοι Πληροφορικής στο πλαίσιο δράσεων με τίτλο «Εβδομάδα Πληροφορικής: Ώρα Κώδικα» υποστηρίζουν και ενθαρρύνουν τη συμμετοχή των εκπαιδευτικών πληροφορικής στην Ευρωπαϊκή Εβδομάδα Προγραμματισμού.\nΤο σχολείο μας συμμετέχει στην Ευρωπαϊκή εβδομάδα κώδικα. Δίνεται μία ώρα, σε κάθε τμήμα του Γυμνασίου και σε κάποια του Λυκείου, για να εξερευνήσουν οι μαθητές μας τις δραστηριότητες που σχεδιάστηκαν για το σκοπό αυτό στο διαδίκτυο, ενώ παράλληλα θα υπάρχει ένα ανοιχτό εργαστήριο unplugged, έξω από το εργαστήριο της Πληροφορικής.\nΤο ιστολόγιο για την ώρα του κώδικα από τους συμβούλους της Πληροφορικής.\nΟι συμμετοχές των χωρών της Ευρωπαϊκής Ένωσης.\nΕτικέτες: Ώρα του κώδικα\nένα ιστολόγιο για τα νέα, τις προτάσεις και τις διαδρομές μας, με αφετηρία το Εργαστήριο Πληροφορικής του Μουσικού Σχολείου Θεσσαλονίκης και συνοδό την καθηγήτρια Πληροφορικής, Αναστασία Πένογλου.\nLTSP Scratch Ώρα του κώδικα ΑΕΠΠ Αγωγή Υγείας Ανοιχτά μαθήματα Αυλή Διαδίκτυο Δικαιώματα Εκδηλώσεις Ενδοσχολική Βία Επιμόρφωση Συναδέλφων Επισκέψεις-Συνέδρια Εργαστήριο Πληροφορικής Ηλεκτρομαγνητική ακτινοβολία Ιστορία Ιστορίες με Ιστορία Λογαριασμοί Λογισμικό Μαθήματα Μουσική Πιστοποίηση Μαθητών στις ΤΠΕ Ρομποτική ΣΕΠ Συμμετέχω Συνηχώντας ad libitum Τεχνολογία Επικοινωνιών


Oι λόγοι που έθεσαν εκτός λίστας της ΑΕΚ τον Τολμές\nΒΑΣΟΣ ΒΑΣΟΥ, 18/01/2020 (τελευταία ενημέρωση 11:20)\nΟ τραυματίας Φλοριάν Τολμές θα πληρώσει τελικά τη νύφη και θα διαγραφεί από τη λίστα της ΑΕΚ, προκειμένου να πάρει τη θέση του το νέο μεταγραφικό απόκτημα της ομάδας, ο Ισπανός μέσος Αβραάμ Κασανόβα.\nΗ ΑΕΚ θέλει να δώσει τον χρόνο που πρέπει στον 34χρονο (13/1/86) Τολμές να αποθεραπευτεί πλήρως ενόψει του νέου πρωταθλήματος. Για την πιο πάνω εξέλιξη ο εκπρόσωπος Τύπου της ΑΕΚ Κυριάκος Δημητρίου δήλωσε χθες ότι ήταν από κοινού που αποφασίστηκε να αφαιρεθεί από τη λίστα ο Γάλλος σέντερ φορ.\n«Είναι ένας πολύ σημαντικός ποδοσφαιριστής για μας, αλλά φάνηκε εξαιρετικά άτυχος, αφού ταλαιπωρήθηκε από παράξενους τραυματισμούς. Θέλουμε να του δώσουμε τον χρόνο για να αποθεραπευτεί και να επιστρέψει γερός κι έτοιμος το ερχόμενο καλοκαίρι, ώστε να μπορέσει να προσφέρει αυτά που γνωρίζουμε», συμπλήρωσε.\nΕίναι γεγονός πως ο άλλοτε πρώτος σκόρερ της ΑΕΚ δεν μπόρεσε τα τελευταία δύο χρόνια να επανεύρει τον παλιό καλό του εαυτό και να προσφέρει αυτά που μπορούσε στην ομάδα της Λάρνακας λόγω των σοβαρών τραυματισμών που είχε.\nΤη φετινή περίοδο ο Γάλλος στράικερ πρόλαβε να αγωνιστεί σε εφτά παιχνίδια πρωταθλήματος, αλλά μόνο στα δύο είχε συμπεριληφθεί στο βασικό σχήμα, σκοράροντας μονάχα ένα γκολ, σε βάρος του Απόλλωνα στο Τσίρειο, το οποίο δεν είχε ουσιαστική σημασία (ήττα 3-1 για την ΑΕΚ). Δηλαδή, η προσφορά του Τολμές το τελευταίο διάστημα εξαιτίας των τραυματισμών που είχε ήταν μηδαμινή.\nΣτην έξοδο ο Ρουίθ\nTην ίδια ώρα, όλες οι πληροφορίες αναφέρουν ότι ένα βήμα από την έξοδό του από την «ΑΕΚ Αρένα» είναι ο Ραούλ Ρουίθ, αφού ισπανικά δημοσιεύματα κάνουν λόγο για δανεισμό του παίκτη στην Έρκουλες.\nΠαράλληλα, η Κόρδοβα ανακοίνωσε την περασμένη Πέμπτη ότι ο Ισπανός δεξιός οπισθοφύλακας Χοσέ Μανουέλ Φερνάντες αποτελεί παρελθόν από την ομάδα της, αφού λύθηκε η συνεργασία ανάμεσα στις δύο πλευρές.\nΣύμφωνα με τα ίδια δημοσιεύματα, ο ποδοσφαιριστής έχει δεχθεί πρόταση από την ΑΕΚ και αναμένεται σύντομα στην Κύπρο για να πέσουν οι υπογραφές στα συμβόλαια.\nΠαρέμβαση από τους εκτελεστές της διαθήκηςΆρθρο του Ερντογάν στο Politico: Η ειρήνη στη Λιβύη περνά από την Τουρκία


ΣΥΛΛΟΓΟΣ ΕΘΕΛΟΝΤΩΝ ΑΙΜΟΔΟΤΩΝ ΠΑΛΑΜΑ: Ακρως επιτυχημένη η 2η ημέρα της 25ης αιμοδοσίας.\nΑκρως επιτυχημένη η 2η ημέρα της 25ης αιμοδοσίας.\nΣυγκεντρώθηκαν συνολικά 125 μονάδες αίματος. Συγκεκριμένα την Τρίτη 27/09 έδωσαν αίμα 52 εθελοντές, ενώ προχθές (11/10) αιμοδότησαν 73 συμπολίτες μας.\nΑναρτήθηκε από aimodotespalama στις Πέμπτη, Οκτωβρίου 13, 2016


Συνάντηση Πούτιν με τον Νετανιάχου στη Ρωσία | TRT Ελληνικά\nΣυνάντηση Πούτιν με ...\nΣυνάντηση Πούτιν με τον Νετανιάχου στη Ρωσία\nΟ πρόεδρος της Ρωσίας Βλαντιμίρ Πούτιν συναντήθηκε με τον πρωθυπουργό του Ισραήλ Μπενιαμίν Νετανιάχου\n12.07.2018 ~ 08.12.2018\nΟ πρόεδρος της Ρωσίας Βλαντιμίρ Πούτιν συναντήθηκε με τον πρωθυπουργό του Ισραήλ Μπενιαμίν Νετανιάχου.\nΣτην ανακοίνωση από το Κρεμλίνο τονίστηκε ότι ο Πούτιν πριν τη συνάντηση με τον Νετανιάχου στη Μόσχα είπε ότι αναπτύχθηκαν οι σχέσεις των δύο χωρών.\nΣημείωσε ότι οι σχέσεις των δύο χωρών δεν αναπτύχθηκαν μόνο από οικονομική άποψη αλλά και σε άλλους τομείς ακολουθούν θετική κατεύθυνση.\nΟ Πούτιν είπε ότι συνεχίζονται σε θετική κατεύθυνση οι σχέσεις των δύο χωρών επίσης το ίδιο ισχύει και για τις πολιτικές σχέσεις επίσης ισχύουν τα ίδια στις στρατιωτικές σχέσεις και σε άλλους τομείς.\nΕνώ και ο Νετανιάχου σημείωσε ότι η κάθε επίσκεψη του στη Ρωσία και τη συνάντηση που έχει με τον Πούτιν θεωρεί ευκαιρία για την αύξηση της εμπιστοσύνης στην περιοχή και στον κόσμο επίσης της ασφαλείας.\nΟ Νετανιάχου είπε ότι στη συνάντηση συζητήθηκαν τα θέματα όπως το συριακό και οι εξελίξεις στο Ιράν επίσης είπε ότι το Ισραήλ κατέστρεψε το μη επανδρωμένο αεροσκάφος που έφτασε πριν από λίγο καιρό από τη Συρία.\nΟ πρωθυπουργός του Ισραήλ τόνισε ότι η χώρα του δεν θα επιτρέψει ποτέ τις παραβιάσεις των συνόρων από αέρα και την ξηρά.\nΑπό την άλλη ο Νετανιάχου εξέφρασε την ευγνωμοσύνη του προς τον Πούτιν επειδή βρίσκει ευκαιρία συνάντησης και συζήτησης των σχετικών θεμάτων με τον Πούτιν.\nΤέλος είπε ότι η συνεργασία ανάμεσα στις δύο χώρες φέρνει την σταθερότητα σε ολόκληρη την περιοχή.\nΛέξεις-κλειδιά: Ρωσία , Νετανιάχου , Πούτιν


Βόρεια Ήπειρος: Το χρονικό του αυτονομιστικού αγώνα | Σύλλογος Βορειοηπειρωτών\nΒόρεια Ήπειρος: Το χρονικό του αυτονομιστικού αγώνα\nΤο Βορειοηπειρωτικό Ζήτημα\n5 Νοεμβρίου 1912 : Ο ταγματάρχης χωροφυλακής Σπήλιος Σπυρομήλιος, με σώμα 2.000 αντρών, κυρίως Κρητών εθελοντών, αποβιβάζεται στη Χειμάρρα και ελευθερώνει από τους Τούρκους την γύρω περιοχή.\nΔεκέμβριος 1912 - Μάρτιος 1913 : Ο Ελληνικός Στρατός απελευθερώνει την μια μετά την άλλη, τις πόλεις της Βόρειας Ηπείρου, υποδεχόμενος ως ελευθερωτής από τον ντόπιο πληθυσμό.\n27 Δεκεμβρίου 1912 : Η Διάσκεψη του Λονδίνου, αναγνωρίζει το ανύπαρκτο έως τότε Αλβανικό Κράτος.\nΝοέμβριος 1913 : Διεθνής Επιτροπή περιοδεύει σε πόλεις και χωριά της Βόρειας Ηπείρου, προκειμένου να καθορίσει την Εθνολογική σύνθεση της περιοχής και να αποφασίσει εάν παραχωρηθεί στην Αλβανία. Οι πιέσεις και οι εκβιασμοί, κυρίως Ιταλών και Αυστριακών, προς αυτή την κατεύθυνση, καθίστανται απροκάλυπτοι.\n17 Δεκεμβρίου 1913 : Υπογράφεται το πρωτόκολλο της Φλωρεντίας, με το οποίο η Βόρεια Ήπειρος παραχωρείται στην Αλβανία. Σύσσωμος ο Ελληνισμός αντιδρά και διαμαρτύρεται για την κατάφωρη αδικία.\n31 Ιανουαρίου 1914 : Οι Πρέσβεις των Μεγάλων Δυνάμεων, απαιτούν από την Ελληνική Κυβέρνηση, την άμεση αποχώρηση του Ελληνικού Στρατού από την Βόρεια Ήπειρο, εκβιάζοντας ότι σε αντίθετη περίπτωση δεν θα παραχωρούνταν τα νησιά του Ανατολικού Αιγαίου στην Ελλάδα.\n25 Φεβρουαρίου 1914: Ο πρωθυπουργός Ελευθέριος Βενιζέλος ανακοινώνει στην Ηπειρωτική Επιτροπή το αμετάβλητο της Ευρωπαϊκής απόφασης. Παράλληλα με τις προτροπές να μην λιποψυχήσουν και να κρατήσουν τον Εθνισμό τους, τους καλεί να συμμορφωθούν με τις αποφάσεις των Μεγάλων Δυνάμεων δίχως κάποια αντίσταση. Εν συνεχεία θα οριστεί η 1η Μαρτίου ως ημερομηνία έναρξης της αποχώρησης του Ελληνικού Στρατού από την Βόρεια Ήπειρο.\n9 Φεβρουαρίου 1914 : Η Πανηπειρωτική Συνέλευση που πραγματοποιήθηκε στο Αργυρόκαστρο στέλνει έντονη διαμαρτυρία στις Μεγάλες Δυνάμεις και εκλέγει επιτροπή που αναλάμβάνει την ηγεσία του Αυτονομιστικού Αγώνος. Ένοπλα τμήματα με την επονομασία "Ιεροί Λόχοι" αρχίζουν να οργανώνονται στις πόλεις και τα χωριά της Βόρειας Ηπείρου. Την ίδια ημέρα ο αρχηγός των Χειμαρριωτών Σπ.Σπυρομήλιος, καταργεί τις Ελλαδικές Αρχές και κηρύσσει την αυτονομία της Χειμάρρας.\n10 Φεβρουαρίου 1914 : Η Ελληνική Κυβέρνηση διατάζει τον συνταγματάρχη Δ.Δούλη να συλλάβει τον Σπ.Σπυρομήλιο, μη γνωρίζοντας ότι τόσο αυτός όσο και πλήθος άλλων αξιωματικών, έχουν προσχωρήσει στην Βορειοηπειρωτική Επανάσταση. Φυσικά ο Δ. Δούλης αρνείται να εκτελέσει την διαταγή.\n16 Φεβρουαρίου 1914 : Σχηματίζεται προσωρινή Κυβέρνηση της Αυτονόμης Βόρειας Ηπείρου με πρόεδρο τον Γεώργιο Χρηστάκη - Ζωγράφο.\n17 Φεβρουαρίου 1914 : Υψώνεται και επίσημα έξω από το Αργυρόκαστρο, η σημαία της Αυτονομίας, παρουσία κλήρου, λαού και 2.000 ενόπλων. Την ίδια ημέρα στην Κορυτσά ο συνταγματάρχης Κοντούλης, αφού προηγουμένως - ακολουθώντας τις υποδείξεις της Ελλαδικής Κυβερνήσεως - είχε απαγορεύσει την συγκρότηση ενόπλων τμημάτων από τους Βορειοηπειρώτες, παραδίδει αμαχητί την πόλη στους Αλβανούς. Εν συνεχεία οι Αλβανοί εξαπολύουν ένα άγριο πογκρόμ κατά των ελληνικών πληθυσμών.\n18 Φεβρουαρίου 1914 : Η περιοχή Κολωνίας παραδίδεται από τον συνταγματάρχη Κοντούλη με πρωτόκολλο στους Τουρκαλβανούς, οι οποίοι υπό τα απαθή βλέμματα Ολλανδών αξιωματικών προχωρούν σε σφαγές κατά των Ελλήνων. Εν συνεχεία ακολουθούν σκληρές συγκρούσεις με τους Βορειοηπειρώτες επαναστάτες.\n2 Μαρτίου 1914 : Με την αποχώρηση του Ελληνικού Στρατού από την περιοχή Χειμάρρας, 800 Τουρκαλβανοί υπό την διοίκηση Ιταλών αξιωματικών επιτίθονται στο χωριό Βούνοι. Οι Βουνιώτες αποκρούουν την επίθεση και περνούν σε αντεπίθεση, τρέποντας σε άτακτη φυγή τις Αλβανικές ορδές.\n4 Μαρτίου 1914 : Πραγματοποιείται συνάντηση του υπουργού Εξωτερικών της Βόρειας Ηπείρου με τον αντιπρόσωπο της Αλβανικής Κυβερνήσεως Ολλανδό ταγματάρχη Θόμφων. Μετά από δύο ημέρες άκαρπων συνομιλιών, οι συγκρούσεις ξαναρχίζουν.\n7 Μαρτίου 1914 : Μετά από λυσσώδης μάχες κοντά στο χωριό Κόδρα, οι Βορειοηπειρώτες κυριολεκτικά διαλύουν τις Αλβανικές δυνάμεις, οι οποίες απωθούνται προς τον βορρά.\n15 Μαρτίου 1914 : Οι αριθμητικά υπέρτερες δυνάμεις των Αλβανών, υπό την διοίκηση Ολλανδών και Ιταλών Αξιωματικών, δέχονται θυελλώδη επίθεση του Βορειοηπειρωτικού Στρατού στην περιοχή της Κλεισούρας που είχαν καταλάβει. Οι Αλβανοί αναγκάζονται να υποχωρήσουν.\n20 Μαρτίου 1914 : Οι Έλληνες της Κορυτσάς, έχοντας υποστεί ένα μήνα άγριων διώξεων, επαναστατούν και καταφέρνουν να απελευθερώσουν την πόλη.\n24 Μαρτίου 1914 : Λόγω της καθυστέρησης ενισχύσεως των Ελλήνων της Κορυτσάς, μεγάλες Αλβανικές δυνάμεις ανακαταλαμβάνουν την Κορυτσά. 2.500 ένοπλοι Βορειοηπειρώτες διαφεύγουν και ενώνονται με τον υπόλοιπο Αυτονομιστικό Στρατό. Θα ξαναδούν την πολύπαθη πόλη τους, τρεις μήνες αργότερα, όταν ο Στρατός της Βόρειας Ηπείρου θα μπει ελευθερωτής στην Κορυτσά.\n9 Απριλίου 1914 : Επίθεση 1.500 Αλβανών στο χωριό της Χειμάρρας Πυλιούρι, αποκρούεται με επιτυχία. Οι Αλβανοί υποχωρούν αφήνοντας πολλούς νεκρούς και αιχμαλώτους.\n12 Απριλίου 1914 : Οι Αλβανοί επιτίθεται στο χωριό Παλιάσα της Χειμάρρας. Αποκρούονται και υποχωρούν άτακτα προς τον αυχένα της Λογαράς. Εκεί πέφτουν σε ενέδρα αποσπάσματος Κρητών εθελοντών, το οποίο τους αποδεκατίζει. Όσοι επέζησαν συνελήφθησαν αιχμάλωτοι.\n18 Απριλίου 1914 : Μετά από υπόδειξη Ιταλών και Ολλανδών Αξιωματικών, Αλβανικές δυνάμεις επιτίθονται και καταλαμβάνουν το στρατηγικής σημασίας φρούριο του Μπούσι, αποκόπτοντας έτσι την επικοινωνία της Χειμάρρας με τους Αγίους Σαράντα. Δύο μήνες αργότερα, ο Αυτονομιστικός Στρατός της Β. Ηπείρου θα ανακαταλάβει το φρούριο, αποκαθιστώντας την επικοινωνία Χειμάρρας - Αγίων Σαράντα. Σκληρές μάχες λαμβάνουν χώρα και Β.Δ. του Αργυροκάστρου, κοντά στο μοναστήρι του Τσέπου. Η νικηφόρα έκβαση των μαχών θα κρίνει κατά μεγάλο βαθμό την τύχη του Αγώνα. Οι Αλβανοί θα καταδιωχθούν σε μεγάλο βαθμό προς το βορρά.\n25 Απριλίου 1914: Οι Βορειοηπειρωτικές δυνάμεις της περιοχής Κολώνιας, ενισχυμένες από δύο μεγάλα σώματα Κρητών εθελοντών και ένα Αιτωλοακαρνάνων, μετά από τριήμερο συνεχή αγώνα, εκδιώκουν τις Αλβανικές δυνάμεις από ολόκληρη την επαρχία. Οι Αλβανοί αφήσουν πίσω πάνω από 500 νεκρούς, με τον αρχηγό τους Wani Bey Starjia. Την ίδια ημέρα, αφού η Αλβανική Κυβέρνηση δέχθηκε όλους τους όρους των Βορειοηπειρωτών, ορίζεται πενθήμερη ανακωχή, προκειμένου να ξεκινήσουν στην Κέρκυρα διαπραγματεύσεις.\n26 Απριλίου 1914 : Ξεκινούν στην Κέρκυρα οι διαπραγματεύσεις οι οποίες θα καταλήξουν στο πρωτόκολλο της Κέρκυρας.\n5 Μαΐου 1914 : Υπογράφεται το πρωτόκολλο της Κέρκυρας. Με βάση αυτό αναγνωρίζεται από τις Μ.Δυνάμεις, την Αλβανία και την Ελλάδα, η Αυτονομία της Β. Ηπείρου, ο Ελληνικός της χαρακτήρας και κατοχυρώνεται πλήρως η θρησκευτική, γλωσσική και εκπαιδευτική ελευθερία του πληθυσμού της.\nΑύγουστος 1914 : Ενώ ο Α' Παγκόσμιος Πόλεμος έχει ήδη ξεκινήσει, οι Δυνάμεις της Αντάντ δίνουν εντολή στα Ελληνικά Στρατεύματα να προελάσουν στην Βόρεια Ήπειρο επιβάλλοντας την τάξη.\nΟκτώβριος 1914 : Ο Ελληνικός Στρατός εισέρχεται για δεύτερη φορά ελευθερωτής στην Βόρεια ´Ηπειρο.\nΔυστυχώς η περίοδος ελευθερίας για τους Βορειοηπειρώτες, δεν διαρκεί για πολύ. Δύο χρόνια αργότερα, η Ελλάδα ολόκληρη σπαράσσεται από τον εθνικό διχασμό. Οι δύο πρωτεργάτες του θριάμβου των Βαλκανικών πολέμων, ο βασιλιάς Κωνσταντίνος και ο Ελ.Βενιζέλος, ωθούμενοι έντεχνα από τους "συμμάχους" μας, συγκρούονται χωρίζοντας την Ελλάδα στα δύο. Οι Ιταλοί και οι Γάλλοι εν συνεχεία, εκμεταλλευόμενοι αυτή την κατάσταση, καταλαμβάνουν τις περιοχές της Βόρειας Ηπείρου, επιβάλλοντας των εξαλβανισμό του πληθυσμού της. Οι Ελληνικές δυνάμεις, μέσα στην δίνη του διχασμού, συγκρούονται μεταξύ τους, αδιαφορώντας και καταδικάζοντας την μαρτυρική Βόρεια Ήπειρο, για άλλη μια φορά στην σκλαβιά.\nΒασ.Γεωργίου : "Βόρειος Ήπειρος"\nΑθαν.Κόρμαλη : "Αντίσταση στην Βορειοηπειρωτική Γη"\nΑθαν.Κόρμαλη : "Χειμάρρα"\nΧρυσηίς Κακοφεγγίτου : "Αλύτρωτες Πατρίδες και Μεγάλη Ιδέα"\nΠεριοδικό ΤΟΤΕ : Τεύχη 44 - 46\nΤο Βορειηπειρωτικό Ζήτημα\nΕίστε ενημερωμένοι για το Βορειοηπειρωτικό ζήτημα;:\nΔεν έχω ιδέα\nΟ καιρός στη Βόρειο Ήπειρο\n// You are not allowed to change or delete any part of this script. // Main body background color : FFFFFF // Main body fonts color : 000000 // Header/Footer background color : 6699FF // Header/Footer fonts color : FFFFFF cIfrm="14"; gid="839160_20110102_145938";\nCopyright © 2011 voriosipiros.gr


Για τον Σηµίτη δεν έχει συµβεί τίποτα σ’ αυτήν τη χώρα… Μ’ ένα ας πρόσεχαν και μ΄ένα λυπάμαι καθάρισε!!! | Mikrometoxos.gr\nΓια τον Σηµίτη δεν έχει συµβεί τίποτα σ’ αυτήν τη χώρα… Μ’ ένα ας πρόσεχαν και μ΄ένα λυπάμαι καθάρισε!!!\nΓια τον Σηµίτη δεν έχει συµβεί τίποτα σ’ αυτήν τη χώρα\nΜΠΕΣΑ σας µιλάω, συγκινήθηκα. Λίγο έλειψε, µάλιστα, να µε πάρουν και τα πετιµέζια. Οταν διάβαζα το ρεπορτάζ σχετικά µε την παρουσία του Κώστα Σηµίτη στη δίκη του Ακη Τσοχατζόπουλου. Ο µέγας αυτός πολιτικός άνδρας µίλησε µε τη γλώσσα της αλήθειας:\n«Λυπάµαι που οι αθλιότητες αυτές έγιναν επί των ηµερών µου». Μάλιστα. Λυπάται που ο Ακης έκανε µακροβούτια στο βάζο µε το µέλι. Τι πάει να πει όµως «λυπάµαι»; Θα µπορούσε δηλαδή να χαίρεται; Μόνο αυτοί οι λακαµάδες που τον ψηφίζανε, δικαιούνται να λυπούνται. Για το µυαλό που κουβαλάγανε.\nΑυτός όχι. Κλέβει δηλαδή το δεξί σου χέρι κι αυτό που έχεις να πεις είναι «λυπάµαι». Συγγνώµη δεν υπάρχει, έστω για τα µάτια του κόσµου. Δεν έκλεψε εσένα για να λυπηθείς. Τον ελληνικό λαό έκλεψε. Κι εσύ λες λυπάµαι. Οπως είχε πει για το Χρηµατιστήριο «ας πρόσεχαν». Μ’ ένα λυπάµαι καθάρισε.\nΟυδεµία απαίτηση από πολιτικό να ζητήσει συγγνώµη. Να κρυφτεί. Να µη βγαίνει από το σπίτι του. Αυτά είναι για τους κανονικούς ανθρώπους. Ο Κώστας Σηµίτης δεν κρύβεται. Δίνει συµβουλές. Γράφει άρθρα. Μιλάει σε εκδηλώσεις. Εµφανίζεται δηµόσια. Η χώρα έχει πτωχεύσει, αλλά γι’ αυτόν είναι σαν να µην έχει γίνει τίποτα.


Καύσωνας στον καιρό του είναι… - Εφημερίδα ΛΑΟΣ Βέροια Ημαθίας\n02 Αυγ 2019 12:05\n«Πολεμικές» ανακοινώσεις τις τελευταίες ημέρες για την επίθεση καύσωνα και τον υδράργυρο που θα εκτιναχθεί.\nΜετά τις καταστροφικές και αφύσικες καταιγίδες στην καρδιά του καλοκαιριού, ήρθαν οι ζέστες, που καιρός τους είναι και θα τις υπομένουμε.\nΑς μην γκρινιάζουμε για την άνοδο της θερμοκρασίας, αφού πρόκειται για φυσιολογικές για την εποχή θερμοκρασίες και επιτέλους θα πρέπει να καταλάβουμε καλοκαίρι.\nΜια σειρά από επαγγελματίες περιμένουν να δουλέψουν και άλλος τόσος κόσμος να απολαύσει βουνά και θάλασσες λόγω του καύσωνα. Όσο για τις ευπαθείς ομάδες να έχουν το νου τους και χωρίς παλληκαριές να αποφεύγουν την έκθεση στην ζέστη.\nΚατά τ’ άλλα καύσωνας στον καιρό του είναι και ας τον υπομένουμε…\nΕΤΙΚΕΤΕΣ: Η θέση μας , Η θέση του λαού\nΕκδήλωση στο Δημαρχείο Βέροιας για το Νομοσχέδιο του Υπουργείου Παιδείας,...\nΑυτές είναι οι νέες μειωμένες τιμές στα εισιτήρια των Αστικών Βέροιας - Τα...


Μαγειρέψτε τα Μακαρόνια σας σε 60 Δευτερόλεπτα! Κι όμως, γίνεται…spirossoulis.com – the home issue Μαγειρέψτε τα Μακαρόνια σας σε 60 Δευτερόλεπτα! Κι όμως, γίνεται…\nΚι όμως, μπορείτε να έχετε έτοιμο ένα πιάτο μακαρόνια σε μόλις ένα λεπτό.\nΤο μυστικό κρύβεται στην ενυδάτωση των μακαρονιών.\nΈχετε Όρεξη για Γλυκό; Φτιάξτε Ένα Λαχταριστό Κέικ σε 2 Λεπτά!\nΤο μόνο που έχετε να κάνετε είναι να γεμίσετε ένα κατσαρολάκι με κρύο νερό και να ρίξετε μέσα τα μακαρόνια σας. Αφήστε τα εκεί για 1 ώρα ενώ ξεκουράζεστε, χαλαρώνετε, γυμνάζεστε (είναι μια καλή ευκαιρία να γυμναστείτε πριν το φαγητό) ή κάνετε ένα ζεστό ντους.\nΗ Μοναδική Αυθεντική Ιταλική Συνταγή που Πρέπει να Ξέρετε να Φτιάχνετε Απ’Έξω!\nΔείτε ποια είναι η ιταλική συνταγή που θα θέλετε να φτιάχνετε συνέχεια. Είναι πανεύκολη.\n3 Λάθη που Κάνετε από τη Στιγμή που θα Κλείσετε το Ξυπνητήρι σας


Φθιώτιδα: Ο 19χρονος Αργύρης χρειάζεται τη βοήθεια μας! Η μάχη που δίνει - Fonografos.net\nHome/Featured/Φθιώτιδα: Ο 19χρονος Αργύρης χρειάζεται τη βοήθεια μας! Η μάχη που δίνει\n25 Νοεμβρίου, 2020\tFeatured, ΔΗΜΟΣ ΚΑΜΕΝΩΝ ΒΟΥΡΛΩΝ, ΔΗΜΟΣ ΛΑΜΙΕΩΝ, ΔΗΜΟΣ ΛΟΚΡΩΝ, ΦΘΙΩΤΙΔΑ-ΤΟΠΙΚΑ\nΟ νεαρός Αργύρης στα 15 του νόσησε με μία σπάνια μορφή καρκίνου στον εγκέφαλο. Από την μάχη αυτή βγήκε νικητής! Ωστόσο οι παρενέργειες των ισχυρών ακτινοβολιών σταδιακά του στέρησαν την ικανότητα κίνησης και λόγου.\nΈνα κέντρο αποκατάστασης στο Βέλγιο, σύμφωνα με τις εξετάσεις του Αργύρη δίνει τεράστιο περιθώριο βελτίωσης του ασθενή. Το νορβηγικό κράτος δυστυχώς δεν καλύπτει τα έξοδα για τη θεραπεία του. Ο Αργύρης που διαμένει στην Νορβηγία είναι έτοιμος να δώσει και αυτή την μάχη αν όλοι μαζί συμβάλουμε για να πραγματοποιηθεί αυτό το ταξίδι.\nΣτα Καμένα Βούρλα, τόπο καταγωγής των ετεροθαλών αδελφών του, τόσο ο Σύλλογος Επαγγελματιών Λουτρόπολης όσο και η Δημοτική αρχή συμπαραστέκονται στην περίπτωση του Αργύρη.\nΑς ενωθούμε όλοι μαζί για το δωρίσουμε στον Αργύρη το καλύτερο χριστουγεννιάτικο δώρο που έχει λάβει ποτέ!\nΣτα Καμένα Βούρλα, τα καταστήματα καφεκοπτείο Tom&Berry(Θωμάς Βεράκης) , ΚΡΕΟΠΩΛΕΙΟ ΑΝΑΓΝΟΥ και το κατάστημα ΓΛΥΚΟΠΩΛΕΙΟ μπορούν να σας βοηθήσουν στην διαδικασία κατάθεσης.\nTags COVID 19 ΕΚΚΛΗΣΗ ΓΙΑ ΒΟΗΘΕΙΑ ΚΑΜΕΝΑ ΒΟΥΡΛΑ ΛΑΜΙΑ ΛΟΚΡΙΔΑ ΦΘΙΩΤΙΔΑ\nΠροηγούμενο Ξενώνας Φιλοξενίας Γυναικών του Δήμου Λαμιέων: «ΔΕΝ ΣΩΠΑΙΝΩ ΣΤΗ ΒΙΑ»\nΕπόμενο “78 χρόνια μετά, η επέτειος της εθνικής ομοψυχίας και ενότητας του αντιστασιακού αγώνα, μας υπενθυμίζει ότι ο ελληνικός λαός όταν συνεργάζεται και αγωνίζεται ενωμένος, μεγαλουργεί”